# Приручник за К‑калк

Бернд
Јоханес
Вибен
&Bernd.Johannes.Wuebben.mail;
Памела
Робертс
&Pamela.Roberts.mail;
Ан Мари
Мафу
&Anne-Marie.Mahfouf.mail;
Драган
Пантелић

    falcon-10@gmx.de

превод
2001
2002
2005
2006
Бернд Јоханес Вибен, Памела Робертс, Ан Мари Мафу
&FDLNotice;
2009-02-10
2.4

К‑калк је научни калкулатор за КДЕ.

КДЕ
К‑калк
калкулатор

## Увод

Овај документ описује издање 2.4 К‑калка.

К‑калк пружа много више математичких функција него што се види на први поглед. Проучите секцију о пречицама с тастатуре и режимима у овом приручнику да бисте сазнали више о расположивим функцијама.

У додатак уобичајеној функционалности већине научних калкулатора, К‑калк пружа и следеће могућности вредне истицања:

- Тригонометријске функције, логичке операције, и статистичка израчунавања.

- Исецање и налепљивање бројева са и на екран К‑калка.

- Стек резултата, преко кога можете згодно позивати претходне резултате.

- Можете да подесите боје и фонт екрана.

- Можете да подесите тачност с којом К‑калк рачуна и број цифара после тачке.

- К‑калк пружа велики број корисних свеза тастера, које олакшавају коришћење К‑калка без уређаја с показивачем.

  Савет: притискањем (и држањем) тастера Ctrl, видећете за свако дугме придружену свезу тастера.

Забавите се са К‑калком!

Бернд Јоханес Вибен

## Употреба

### Општа употреба

Општа употреба је једноставна и слична начину функционисања већине обичних научних калкулатора, али запазите следеће специјалне могућности К‑калка:

Стек резултата

  Сваки пут кад кликнете левим на дугме = или притиснете тастер Enter или =, приказани резултат бива уписан у К‑калков стек резултата. Кроз стек резултата можете се кретати тастерима Ctrl Z и Ctrl Shift Z.

Функција процента

  Функција процента ради донекле другачије него на већини калкулатора. Међутим, кад се једном схвати, њена проширена функционалност показује врло корисном. За детаље погледајте секцију о функцији процента.

Исецање и налепљивање

  - Пречица Ctrl C копира приказани број у клипборд.

  - Пречица Ctrl V налепљује садржај клипборда на екран, под условом да је ваљан број у покретном зарезу.

  - Још увек је могуће копирати и налепљивати кликтањем на К‑калков екран, али може бити избачено из будућих издања.

Напредне функције

  Кад први пут покренете К‑калк, биће приказана само дугмад за основне аритметичке операције.

  Кроз мени Подешавање могуће је укључити додатну дугмад К‑калка. На пример, може се изабрати дугмад за статистику или науку и инжењерство.

Распоред дугмади

  Многа дугмад имају секундарни распоред, како би се обезбедио лак приступ свим функцијама К‑калка. Кликните на дугме Inv или притисните пречицу I да учините секундарни распоред видљивим.

### Статистички режим

У овом режиму, лева колона дугмади додељена је статистичким функцијама:

Највећи део функционалности у овом режиму врти се око дугмета Dat. Списак бројевних података стварате тако што уносите бројеве у калкулатор и притискате дугме Dat. На екрану је дат секвенцијално растући број, који указује на положај ставке на списку података. Традиционални калкулатор складишти само три вредности за статистичке функције: број дискретних ставки на списку, збир свих ставки и збир квадрата свих ставки. К‑калк се овде разликује по томе што заиста складишти све дискретне вредности, тако да можете израчунати и медијан података.

дугмад | функција
--- | ---
N | Враћа број унетих ставки.
Inv N | Приказује збир свих унетих ставки.
Mea | Приказује средњу вредност унетих ставки.
Inv Mea | Приказује збир квадрата унетих ставки.
σN | Приказује стандардну девијацију (n).
Inv σN | Приказује стандардну девијацију популације (n-1)
Med | Приказује медијан.
Dat | Уноси ставку.
Inv Dat | Брише последњу унесену ставку.
CSt | Чисти складиште унесених ставки.

### Тригонометријски режим

У овом режиму, лева колона дугмади додељена је тригонометријским функцијама:

дугмад | функција
--- | ---
Hyp | Улази у хиперболички подрежим. На пример, Hyp Sin даје синус хиперболички, sinh(x).
Sin | Рачуна синус.
Inv Sin | Рачуна инверзни синус.
Cos | Рачуна косинус.
Inv Cos | Рачуна инверзни косинус.
Tan | Рачуна тангенс.
Inv Tan | Рачуна инверзни тангенс.
Log | Рачуна логаритам за основу 10.
Inv Log | Рачуна 10 на x.
Ln | Рачуна природни логаритам (логаритам за основу e).
Inv Ln | Рачуна e на x.

### Операције с меморијом

К‑калк подржава операције с меморијом какве дају стандардни калкулатори, као и шест места за држање константи.

#### Стандардне операције с меморијом

К‑калк може да памти резултате операција место вас, ради употребе у наредним рачунањима. Овим функцијама приступате преко дугмади MR, MS, M+ и MC.

MS

  Дугме MS складишти у меморију тренутно приказани резултат.

M+

  Дугме M+ додаје текући резултат вредности у меморији. На пример, ако сте ускладиштили 20, а текући резултат је 5, по притиску на ово дугме меморија ће садржати 25. Ако је меморија празна, понаша се као дугме MS, просто складиштећи резултат.

MR

  Дугме MR добавља вредност ускладиштену у меморији и ставља је на екран.

MC

  Дугме MC чисти меморију.

Ако је вредност ускладиштена у меморији, на траци стања се види једно M, поред показатеља режима калкулатора.

#### Константе

Шест дугмади за константе, C1 до C6, виде се само када је активирана ставка Дугмад константи у менију Подешавање на траци менија.

За складиштење броја приказаног на екрану К‑калка као једне од шест константи, прво притисните дугме Inv, па једно од дугмади C1 до C6.

За уношење вредности складиштене под константом у рачун, притисните жељено дугме (C1 до C6) и одговарајући број ће се појавити на екрану.

Можете мењати етикете дугмади константи, како бисте лакше запамтили које дугме даје коју константу. Кликните десним дугметом миша на једно од дугмади од C1 до C6, и искочиће мени у којем можете изабрати Постави име.

Постоје многе предефинисане константе (већином физичке) које се могу ставити на дугмад C1 до C6, тако што из искачућег менија који се позива десним кликом на дугме константе изаберете Изабери са списка. Мада се предефинисаним константама може приступити и преко менија Константе у траци менија, складиштење на дугмад константе је врло практично ако се вредност често користи.

### Једнотастерске пречице

Ради једноставнијег уноса са тастатуре при рачунању, К‑калк има једнотастерске пречице за већину функција. На пример, уносом `7R` или `7r` рачунате реципрочну вредност од 7 (1/7).

Током рачунања, увек можете притиснути Ctrl да би свако дугме показало своју свезу тастера.

тастер | функција | напомене
--- | --- | ---
H | Hyp | Хиперболичко, нпр. Hyp Sin за sinh(x).
S | Sin |
C | Cos |
T | Tan |
N | Ln | Логаритам за основу e.
L | Log | Логаритам за основу 10.
I | Inv | Инверзно, нпр. ако желите arcsin(x) упишите `i s`.
\ | +/– | Изврће знак.
[ | x^2 |
^ | x^y |
! | n! | Факторијел.
< | Lsh | Леви помак.
> | Rsh | Десни помак.
& | AND | Логичко И.
x или * | × | Множење.
/ | ÷ | Дељење.
D | Dat | Унос ставке у статистичком режиму.
| | OR | Логичко ИЛИ. Inv OR даје КСИЛИ.
R | 1/x | Реципрочно.
Enter | = |
Return | = |
PageUp | C | Чисти.
Esc | C | Чисти.
PageDown | AC | Чисти све.
Del | AC | Чисти све.
Shift+: | Mod | Остатак при дељењу.
Alt+1 до Alt+6 | C1 | Позива вредност складиштену у C1 до C6.

## Коментари о специфичним функцијама

### Mod и IntDiv

Mod даје остатак при дељењу приказаног броја са следећим унесеним бројем.

  `22 Mod 8 =` даје резултат 6.

  `22.345 Mod 8 =` даје резултат 6.345.

Inv IntDiv даје целобројни резултат дељења приказаног броја са следећим унесеним бројем.

  `22 Inv IntDiv 8 =` даје резултат 2.

  `22.345 Inv IntDiv 8 =` такође даје 2.

### %

Као замена за =, дугме % тумачи последњу изведену операцију овако:

- Ако је крајњи оператор + или -, други аргумент се схвата као проценат првог операнда.

- Ако је крајњи оператор *, резултат множења се дели са 100.

- Ако је крајњи оператор /, даје леви операнд као проценат десног операнда.

- У свим осталим случајевима, % даје исти резултат као =.

Примери:

  `150 + 50 %` даје 225 (150 плус 50 процената од 150)

  `42 * 3 %` даје 1.26 (42 * 3 / 100)

  `45 / 55 %` даје 81.81... (45 је 81.81... процената од 55)

### Lsh и Rsh

Lsh помиче улево (множи са 2) целобројни део приказане вредности n пута, где је n следећи унесени број, и даје целобројан резултат (основа се поставља на Бин.):

  `10 Lsh 3 =` даје 80 (10 три пута помножено са 2).

  `10.345 Lsh 3 =` такође даје 80.

Rsh помиче вредност удесно (целобројно дели са 2) n пута.

  `16 Rsh 2 =` даје 4 (16 двапут подељено са 2).

  `16.999 Rsh 2 =` такође даје 4.

### Cmp, AND, OR и XOR

Функције Cmp, AND и OR изводе битске логичке операције, те су смисленије ако је основа постављена на Хекс., Окт. или Бин. пре него на Дек.. У следећим примерима основа је постављена на Бин..

Cmp изводи јединични комплемент (обрће битове).

  `101 Cmp` даје 111...111010.

AND изводи логичко И.

  `101 AND 110 =` даје 100.

OR изводи логичко ИЛИ.

  `101 OR 110 =` даје 111.

XOR изводи логичко КСИЛИ (ексклузивно ИЛИ).

  `101 XOR 110 =` даје 11.

## Питања и одговори

Како да добијем e, Ојлеров број?

Упишите `1 Inv Ln`.

Како да имам две фиксне цифре после тачке?

Позовите дијалог за подешавање преко траке менија, Подешавање Подеси К‑калк.... Попуните Постави децималну тачност и наместите обртач тако да показује 2.

Шта је са тачношћу?

Главни фактор који одређује тачност К‑калка јесте да ли Ц библиотека подржава тип long double. Ако подржава, то ће се открити при компиловању К‑калка и употребити као основни тип података за представљање бројева.

Поставите Тачност у К‑калковом дијалогу за подешавање тако да горња рачунања раде исправно. Препоручујемо тачност 14 ако је основни тип података у вашој копији К‑калка long double, иначе 8 до 10.

Већа тачност не води нужно бољим резултатима. Поиграјте се мало с тачношћу да бисте видели на шта мислимо.

&commands;

## Заслуге и лиценца

© на К‑калк:

Бернд Јоханес Вибен, 1996–2000

тим КДЕ‑а, 2000–2008

- Бернд Јоханес Вибен &Bernd.Johannes.Wuebben.mail;

- Еван Теран &Evan.Teran.mail;

- Еспен Санд &Espen.Sand.mail;

- Крис Хауелс &Chris.Howells.mail;

- Арон Џ. Сајго &Aaron.J.Seigo.mail;

- Чарлс Семјуелс &Charles.Samuels.mail;

- Дејвид Џонсон &David.Johnson.mail;

К‑калк је инспирисан програмом `xfrmcalc` Мартина Бартлета, чији је мотор стека још увек део К‑калка.

© на документацију, 2001, 2002, 2005, 2006:

- Бернд Јоханес Вибен &Bernd.Johannes.Wuebben.mail;

- Памела Робертс &Pamela.Roberts.mail;

- Џесика Хол &J.Hall.mail;

- Ан Мари Мафу &Anne-Marie.Mahfouf.mail;

Превео Драган Пантелић falcon-10@gmx.de.

&underFDL; &underGPL;

## Инсталирање

К‑калк је део пакета `kdeutils` пројекта КДЕ, и обично стиже као део инсталације КДЕ‑а. За више детаља о КДЕ‑у посетите http://www.kde.org.

### Компиловање и инсталирање

&install.intro.documentation; &install.compile.documentation;

### Како укључити long double тачност у К‑калку?

Ако Ц библиотека на вашем рачунару подржава тип података long double, можете укључити long double тачност у К‑калку.

Ево шта треба урадити:

1. Проверите да ли је у `config-kcalc.h` дефинисано `HAVE_LONG_DOUBLE`, тј. потражите ред у којем пише:

       #define HAVE_LONG_DOUBLE 1

   Ако не можете да нађете такав ред, ваш систем не подржава тачност long double по ИЕЕЕ‑у.

2. Уредите фајлове `kcalctype.h`, `configdlg.cpp`, `kcalc.cpp` и `kcalc_core.cpp` тако да уклоните редове:

       #ifdef HAVE_LONG_DOUBLE
       #undef HAVE_LONG_DOUBLE
       #endif

3. Поново компилујте К‑калк.