Џесика
Хол

# Умреженост и Икс

Погрешно подешена умреженост често може бити узрок спорог покретања КДЕ програма, или у најгорем случају непокретања. Икс сервер има моћно клијентско-серверско сучеље и веома је свестан мреже.

Икс користи име домаћина и за стварање јединственог кључа за овлашћивање, и за поимање где да шаље прозоре које исцртава на екрану (путем $`DISPLAY`). Ако рачунар не зна сопствено име, потрошиће силно време покушавајући да се пронађе — неприлика коју можете избећи простим подешавањем имена домаћина за рачунар.

Завирите у фајл `/etc/hosts` и побрините се да постоји уноса локалног домаћина на врху фајла, нешто налик овоме (после било каквих коментара):

    127.0.0.1        localhost

Такође би требало да додате пуно квалификовано име домена, кратко име, и уобичајену ИП адресу рачунара (ако има статички ИП). Ако се ИП адреса додељује динамички путем ДХЦП‑а, можете просто употребити адресу уређаја кружне петље.

    127.0.0.1        hal.btl                hal                 (ДХЦП)
    192.168.0.1        hal.btl                hal                (статичка)

Побрините се да заштитни зид није толико рестриктиван да зауставља пакете ка уређају кружне петље. На пример, ако је у ИП‑табелама подразумевано правило на ланац `INPUT` за овај уређај постављено на било шта друго сем `ACCEPT`, довешће до проблема с перформансама Икса. Да бисте ово проверили, унесите:

    %iptables-save | grep lo
    -A INPUT -i lo -j  ACCEPT

Правило ``-A` `INPUT` `-i` `lo` `-j` `ACCEPT`` требало би увек да функционише, осим ако нема других погрешно подешених правила (попут `DROP` на ланцу `OUTPUT`).