Кришна
Татенени
&Krishna.Tateneni.mail;
Драган
Пантелић

    falcon-10@gmx.de

превод
2009-12-01
&kde; 4.4
КДЕ
Системске поставке
К‑освајач
прегледање

## Веб понашање

У овом модулу Системских поставки можете изабрати разне опције понашања К‑освајача као КДЕ‑овог интегрисаног веб прегледача.

Ако је попуњено Питај за име и фасциклу када се маркер додаје, К‑освајач ће вам при додавању новог маркера омогућити да промените наслов маркера и изаберете фасциклу у коју ће бити смештен.

Попуните Прикажи само обележене маркере у траци маркера и К‑освајач ће у траци маркера приказивати само оне маркере за које сте то одредили у уређивачу маркера.

Следећа опција коју можете укључити на овој страници је Допуна формулара. Ако попуните ову кућицу, К‑освајач памтити како попуњавате питања из формулара, те покушавати да их касније попуни одговорима које сте раније уносили.

Број ставки формулара које К‑освајач памти можете подесити испод, клизачем Највећи број допуна:.

Наравно, све чиме К‑освајач испуни формулар можете уредити пре предавања формулара.

Следећа опција је Промени показивач над везом. Ако је изабрана, облик показивача промениће се (обично у шаку) кад год се наднесе над хипервезу. Ово олакшава уочавање веза, нарочито када су у виду слика.

Ако је попуњено Средњи клик отвара УРЛ у избору, десним кликом у приказу К‑освајача можете отворити УРЛ тренутно у избору.

Једна могућност зарад удобности је да ако укључите Десним кликом уназад кроз историјат, клик на празну област (тј. не на везу) у К‑освајачевом прозору имаће исто дејство као и дугме Назад на траци алатки.

Укључење Аутоматско одгођено освежавање/преусмеравање допушта веб сајтовима да вас пошаљу на другу страницу без вашег захтева. У многим случајевима ово је погодност. На пример, веб сајт је премештен на нови УРЛ; многи вебмастери оставиће на старој адреси страницу која вам саопштава да је сајт премештен, те да бисте можда хтели да промените маркер, а затим вас аутоматски спроводи до новог веб сајта. Ова могућност пак може збуњивати или нервирати, или се злоупотребити, стога можете одлучити да је искључите.

Активација приступних тастера тастером Ctrl: притиском тастера Ctrl при гледању веб странице активирате приступне тастере. Пражњењем кућице искључујете ову могућност приступачности. К‑освајач мора бити поново покренут да би измена ступила на снагу.