# КДЕ‑ово Едузабава

КДЕ‑ов пројекат Едузабаве нуди деци, породицама и учитељима разне образовне програме. Ту можете наћи програме за побољшавање знања језика и вежбање речника, попут К‑вежбае‑речи и К‑квиза‑речи, или научне програме као што су врло напредни К‑звезде (планетаријум) и КИГ (интерактивна геометрија), који ће вас повести на далеке рубове знања. Забављајте се учењем дактилографије К‑додиром. Учитељи ће наћи лак начин за припрему лекција К‑едуки. Потпуни списак образовног софтвера за КДЕ наћи ћете на веб сајту КДЕ Едузабаве, а овде следи кратак преглед неких од њих.

Погледајте приручник за сваки програм, уписивањем `help:/<program>` у К‑освајачеву траку локације, или избором у К‑центру-помоћи.

## Побољшајте знање језика

К‑вешала

  Лако употребљив програм са уграђеним елементима класичне игре „Вешала“. Овде можете из одређене теме бирати речи које треба унети, па чак и избор нивоа по тежини. Програм долази са разним језицима и стога је идеалан за учење писања основних именица на другим језицима.

  - Веб сајт: http://edu.kde.org/khangman

  - Приручник за К‑вешала

К‑слова

  Наменски програм за помоћ при учењу азбуке новог језика, а затим и читања простих слогова. Идеалан за децу или било кога ко покушава да научи и да се „спријатељи“ са азбуком страног језика. Тренутно је подржано неколико азбука.

  - Веб сајт: http://edu.kde.org/klettres

  - Приручник за К‑слова

К‑анаграм

  Једноставан програм за вежбање ума, у коме треба да погодите реч дату у програму. Слова те речи су помешана, а од датих речи треба да пронађете коју реч би требала да сачињавају та слова, ако их прераспоредите. Слично популарној игри слагања речи од насумичних слова у квизовима.

  - Веб сајт: http://edu.kde.org/kanagram

  - Приручник К‑анаграм

К‑вербос

  Једноставно учило за глаголске облике шпанског језика. Програм предлаже глагол и време, а корисник уноси тражене облике. Програм исправља корисников унос и даје коментар. Корисник може уређивати списак глагола које треба научити; програм сам може да састави правилне облике глагола и облике најважнијих глаголских група, док неправилне облике глагола такође уноси корисник.

  - Веб сајт: http://edu.kde.org/kverbos

  - Приручник К‑вербос

К‑вежбаа‑речи

  Још један напредан програм за вежбање речника, по принципу брзих картица. Веб сајт: Фајлови са речницима могу се преузети и учитати у програм.

  - Веб сајт: http://edu.kde.org/kvoctrain

  - Приручник за К‑вежбау‑речи

Китен

  Алатка за учење и подсећање јапанског. Преко протокола Е‑дикта и Канђидика могу се тражити и филтрирати речи и из енглеског и из јапанског језика. У остале могућности Китена спада неколико свеобухватних функција претраге, историјат претрага и одељак за учење с разним режимима учења.

  - Веб сајт: http://edu.kde.org/kiten.

  - Приручник Китен

К‑латински

  Програм за освежавање латинског. Поседује секције речника, граматике и провере глагола. Ту је и скуп радних белешки који се може користити за самостално обнављање.

  - Веб сајт: http://edu.kde.org/klatin.

  - Приручник за К‑латински

## Математика

Неколико програма који помажу око математике и геометрије.

К‑разломак

  Уз овај програм можете вежбати различите поступке у вези с разломцима. У задатке спадају израчунавање збира два разломка, претварање разломака у децималне бројеве, поређење разломака (веће од, мање од...) и још тога.

  - Веб сајт: http://edu.kde.org/kbruch.

  - Приручник К‑разломак

КИГ

  Сјајан програм интерактивне геометрије. Идеалан за учитеље који би да цртају графике на рачунару и студенте који желе да сазнају и истраже више о графицима и кривама. Тренутно су подржани многи примитиви, а лако можете конструисати разне ствари, од парабола и хипербола, до елипса.

  - Веб сајт: http://edu.kde.org/kig.

  - Приручник за КИГ

К‑проценат

  Овај програм има само један циљ: да побољша ваше способности рачунања с процентима. Укључује разне вежбе, а ту су и различити степени тежине, већ према способностима корисника.

  - Веб сајт: http://edu.kde.org/kpercentage.

  - Приручник за К‑проценат

К‑матцрт

  Цртач математичких функција, са уграђеним моћним рашчлањивачем. Може приказивати више функција истовремено, и комбиновати њихове чиниоце за градњу нових функција. К‑матцрт подржава функције са параметрима и у поларним координатама. Пружа неколико режима мреже, а графици се могу штампати са великом тачношћу и у тачној размери.

  - Веб сајт: http://edu.kde.org/kmplot.

  - Приручник за К‑матцрт

## Наука

К‑звезде

  Опсерваторија на радној површи за КДЕ. Даје тачну симулацију ноћног неба, са било које тачке на Земљи, на било који датум и време. Приказ садржи 130.000 звезда, 13.000 далеких објеката, свих 8 планета, Сунце и Месец, и хиљаде комета и астероида.

  - Веб сајт: http://edu.kde.org/kstars.

  - Приручник за К‑звезде

Калцијум

  Заокружен програм периодичне таблице. Садржи списак свих елемената са проширеним подацима о сваком од њих. Поред основног прегледа, у могућности спада и приказ хемијских података, модела атома, енергија и слика уз сваки елеменат.

  - Веб сајт: http://edu.kde.org/kalzium.

  - Приручник за Калцијум

## Учила

К‑едука

  Програм са брзим картицама који омогућује интерактивне тестове на бази формулара. Подржава и додавање сервера са којих можете добављати тестове, као и неколико језика.

  - Веб сајт: http://edu.kde.org/keduca.

  - Приручник за К‑едуку

## Разно

К‑додир

  Програм за учење слепог куцања. К‑додир приказује тастатуру на екрану, а боја тастера се мења кад треба да се притисну. Текст се појављује на екрану, а од корисника се тражи да га откуца. Неколико подразумеваних лекција, са разним степенима тежине, укључено је у програм.

  - Веб сајт: http://edu.kde.org/ktouch.

  - Приручник за К‑додир

К‑квиз‑речи

  Програм са брзим картицама који омогућује интерактивне тестове на бази формулара. Подржава и додавање сервера са којих можете добављати тестове, као и неколико језика.

  - Веб сајт: http://edu.kde.org/kwordquiz.

  - Приручник за К‑квиз‑речи

К‑корњача

  Образовно окружење за програмирање у програмском језику лого, и то прилагођеном за неколико природних језика.

  - Веб сајт: http://edu.kde.org/kturtle.

  - Приручник за К‑корњачу

К‑географија

  К‑географија је алатка за учење географије за КДЕ. Можете да прегледате карте, где кликом на поделу видите њено име, а такође и да одговарате на неколико врста питања, где, на пример, програм приказује област на карти или њен главни град, а ви треба да јој погодите име.

  - Веб сајт: http://kgeography.berlios.de/ и http://edu.kde.org/kgeography.

  - Приручник за К‑географију

К‑трептај

  К‑трептај је игра „Сајмон каже“ за КДЕ. Играч треба да запамти тачан редослед низа светала и понови га, а затим му се представља истоветан низ с једним додатним кораком.

  - Веб сајт: http://edu.kde.org/blinken.

  - Приручник за К‑трептај

## Сродне информације

- Веб сајт КДЕ Едузабаве на http://edu.kde.org поседује новости и информације о свим КДЕ‑овим образовним програмима.