# Приручник за К‑налазач

Дирк
Дерфлингер
&Dirk.Doerflinger.mail;
Драган
Пантелић

    falcon-10@gmx.de

превод
2001
Дирк Дерфлингер
&FDLNotice;
2004-04-11
1.20.01

К‑налазач је КДЕ‑ова алатка за тражење фајлова.

КДЕ
kdeutils
К‑налазач
нађи
тражи

## Увод

К‑налазач је алатка за тражење фајлова за КДЕ.

### Покретање К‑налазача

К‑налазач је алатка за тражење одређених фајлова на рачунару по имену, односно обрасцу имена, и другим атрибутима. На пример, могу се тражити фајлови задатог типа, или са задатим словима у имену фајла. К‑налазач покрећете кликом на Тражење фајлова и фасцикли.

## Тражење фајлова

### Језичак Име/локација

По покретању К‑налазача, видећете сасвим једноставан прозор. Унесите име траженог фајла у поље означено као По имену:. Унесите фасциклу у којој желите да тражите у поље Тражи у: (или кликните на Прегледај...). Коначно, притисните Enter или кликните на Нађи. Ако је попуњено Укључи потфасцикле, биће претражене и све потфасцикле изабране фасцикле. Резултати ће бити приказани у пољу испод.

Можете користити следеће џокере:

звездица (*)

  Звездица замењује произвољан број било којих знакова (чак и ниједан). На пример, потрага за `pera*` може наћи фајлове `pera`, `pera.png` и `pera_ne_sme_procitati_ovo.kwd`, док `per*.kwd` може наћи `periskop.kwd` и `pera_ne_sme_procitati_ovo.kwd`.

знак питања (?)

  Насупрот звездици, знак питања замењује тачно један знак, па ће `per?` наћи `pera`, али `pera?` неће наћи ништа, пошто се фајлови зову `pera` и `pera.png`. У образац можете ставити колико хоћете знакова питања, што ће поклопити тачно толико произвољних знакова.

Наравно, оба ова џокерска симбола можете употребити и у истом обрасцу.

### Језичак Садржај

Тип фајла:

  Овде можете задати тип траженог фајла.

Садржи текст:

  Упишите реч или израз који треба да садрже тражени фајлови. Напомена: ако ово задате у великој фасцикли, или са попуњеним Укључи потфасцикле под језичком Име/локација, тражење може потрајати.

  Ова опција неће функционисати за све фајлове набројане под Тип фајла:. Подржани су само следећи типови фајлова:

  - текстуални фајлови, нпр. изворни код и фајлови `README`.

  - К‑ворд >= 1.2

  - К‑презентер >= 1.2

  - К‑спред >= 1.2

  - Опенофисов Писац

  - Опенофисова Презентација

  - Опенофисов Рачун

Разликуј величину слова

  Ако укључите ову опцију, К‑налазач ће наћи само фајлове чија имена тачно поклапају задату величину слова. На пример, `PERA` ће поклопити само `PERA`, а неће `Pera`.

Регуларни израз

  Ако је инсталирана алатка К‑уређивач-региза (из пакета `kdeutils`), имаћете и ову опцију на располагању. Ако је укључите, образац за претрагу постаје регуларни израз (скр. региз). Регуларни изрази су начин писања услова претраге, који могу бити врло сложени, али зато и врло моћни. Ако вам регуларни изрази нису познати, можете изабрати Уреди регуларни израз да отворите К‑уређивач-региза. Ова алатка омогућава да графички изградите скуп услова, а затим ствара израз уместо вас.

  К‑уређивач-региза је врло корисна алатка, која се поред К‑налазача може користити у многим другим КДЕ програмима. Више информација наћи ћете у оквиру сопствене помоћи К‑уређивача-региза.

### Језичак Својства

Овде можете профинити претрагу. Од посебних профињења, можете изабрати:

Нађи све фајлове створене или измењене:

  Овде можете или унети два датума између којих су фајлови били створени или измењени, или задати временски период.

Величина фајла:

  Овде можете задати величину од које фајл не треба да буде већи или мањи.

Власник фајлова:, Власник је група:

  Овде можете задати корисничко име и групу.

## Заслуге и лиценца

К‑налазач

Ауторска права за програм:

### Програмери

- Мартин Хартиг

- Штефан Кулов &Stephan.Kulow.mail;

- Марио Вајлгуни &Mario.Weilguni.mail;

- Алекс Зепеда jazepeda@pacbell.net

- Мирослав Флидр flidr@kky.zcu.cz

- Хари Портен &Harri.Porten.mail;

- Дима Рогозин dima@mercury.co.il

- Карстен Пфајфер &Carsten.Pfeiffer.mail;

- Ханс Петер Бикер bieker@kde.org

- Валдо Бастијан &Waldo.Bastian.mail;

Ауторска права за документацију, © 2001 Дирк Дерфлингер &Dirk.Doerflinger.mail;

Превео Драган Пантелић falcon-10@gmx.de.

&underFDL; &underBSDLicense;

## Инсталирање

### Како добавити К‑налазач

&install.intro.documentation;

### Захтеви

За успешан рад К‑налазача треба вам КДЕ 4.x.

### Компиловање и инсталирање

&install.compile.documentation;

&documentation.index;