Памела
Робертс
Драган
Пантелић

    falcon-10@gmx.de

превод
6.11.2003
3.2

# Подешавање К‑освајача

Као што важи за КДЕ у целини, и К‑освајач је изузетно подесив, те заиста можете остварити изглед и осећај који најбоље одговара вашим потребама и жељама.

## Траке алатки

У свежој инсталацији КДЕ‑а, прозор К‑освајача садржи траку менија, главну траку и траку локације, а можда и траку маркера.

Можда вам не требају све ове траке. Да бисте неку сакрили, у менију Подешавање Траке алатки испразните њену кућицу. За приказ сакривене траке, поново попуните кућицу.

Сама трака менија може се искључити или укључити пречицом Ctrl M.

Скроз лево на свакој траци можете видети неке усправне линије. Левим кликом на њих „спљоштавате“ траку: постаје сакривена, али тако да се брзо може повратити кликом на сада водоравне линије. Тим линијама траку такође можете превући на нови положај.

Ако кликнете десним на траку алатки, добићете мени за њено подешавање. Можете да бирате усмерење, положај текста и величину икона.

Иконе приказане на разним тракама могу се мењати у дијалогу који позива ставка Подешавање Подеси траке алатки.... Главна и додатна трака алатки подељене су на секције, попут главне траке <К‑освајач> главне траке <khtmlpart> и додатне траке <khtmlsettingsplugin>. Број и врста ових секција зависиће од тога да ли је К‑освајач у режиму веб прегледача или менаџера фајлова, и да ли су инсталирани неки К‑освајачеве прикључци.

## Пречице

За промену пречица доступних у К‑освајачу, изаберите Подешавање Подеси пречице.... То ће покренути доле приказани дијалог.

Подешавање пречица (снимак 1)

Претражите списак да нађете радњу коју желите да додате или за њу измените тастере пречица, те је изаберите левим кликом на име. Затим можете да измените пречицу одабиром радио дугмета Ништа, Подразумевана или Посебна, или кликом на велико дугме у области Пречица за изабрану радњу.

Ако изаберете Дефиниши пречицу, па Напредно, добићете доњи дијалог:

Подешавање пречица (снимак 2)

Изаберите да ли желите да измените примарну или алтернативну пречицу, па затим притисните комбинацију тастера коју желите као пречицу, на пример, Ctrl Shift S. Ако је попуњена кућица Аутоматски затвори дијалог ће нестати чим притиснете комбинацију тастера, иначе ће остати док не притиснете дугме У реду или Одустани. Клик на малу црну икону са белим крстићем очистиће пречицу.

### Кориснички дефинисани менији

К‑освајачу можете додати свој искачући мени, тако да се појави притиском одређене комбинације тастера, креће кроз њега тастерима стрелица горе и доле, а ставка активира тастером Enter или другим задатим тастером.

Да ово урадите, додајте посебну пречицу за сваку од радњи које желите да се појаве у менију, а у дијалогу за дефинисање пречице попуните кућицу Вишетастерска, притисните комбинацију тастера коју желите за дозивање менија, и, одвојено, тастер који ће изабрати ту ставку док је мени отворен.

## Остале поставке

Ставка Подешавање Подеси К‑освајач... позива дијалог у којем можете управљати већином аспеката понашања К‑освајача. Садржи неколико секција које се бирају левим кликом на једну од икона на левој страни дијалога.

Притисак на дугме Помоћ даће вам детаљна упутства о начину коришћења сваке од ових секција, а можете се ослонити и на шта‑је‑ово текстове.