# Приручник за Конзолу

Џонатан
Сингер
&Jonathan.Singer.mail;
Курт
В.
Хинденбург
&Kurt.Hindenburg.mail;
Роберт
Најт
&Robert.Knight.mail;
Курт
В.
Хинденбург
&Kurt.Hindenburg.mail;
Валдо
Бастијан
&Waldo.Bastian.mail;
Мајк
Мекбрајд
&Mike.McBride.mail;
Драган
Пантелић

    falcon-10@gmx.de

превод
2000
2001
2002
Џонатан Сингер
2005
2008
2009
Курт В. Хинденбург
&FDLNotice;
2009-10-20
2.4.0

Конзола је КДЕ‑ов емулатор терминала.

КДЕ
Конзола
kdebase
командна
линија
терминал
ЦЛИ

## Увод

### Шта је терминал?

Конзола је икс емулатор терминала (често и само терминал, или шкољка). Емулира сучеље командне линије у прозору са чистим текстом.

Објашњавање употребе уникс ЦЛИ‑а изван је опсега овог документа. Претрага Веба за овим изразима даће више података.

### Препис

Конзола користи концепт преписа да допусти кориснику преглед претходно произведеног излаза. Препис је подразумевано укључен и постављен на памћење 1.000 редова излаза поврх тренутно приказаних на екрану. Редови текста који отклизе изван врха екрана могу се прегледати померањем клизачке траке нагоре, окретањем точкића миша, пречицом Shift PageUp (за померање једну страницу уназад), Shift PageDown (за померање једну страницу унапред), Shift стрелица горе (за један ред нагоре) и Shift стрелица доле (за један ред надоле).

Док је активан ScrollLock, потиснут је обичан улаз и излаз шкољке, а кроз историјат можете клизати тастерима PageUp, PageDown, стрелица горе и стрелица доле.

Конзола пружа више радњи у менију Препис .

### Профили

Профили допуштају кориснику да брзо и лако аутоматизује извршавање уобичајених наредби. Неки примери:

- `ssh` на други рачунар

- покретање ИРЦ сесије

- `tail` за надгледање фајла

Поступак стварања новог профила:

1. Кликните на ставку менија Подешавање Управљај профилима...

2. Кликните на дугме Нови профил....

3. Попуните први унос именом. Оно ће се приказивати у менију, и бити подразумевана етикета (уместо Шкољка) кад покренете сесију овог типа.

4. Унесите наредбу, тачно као кад бисте отворили нову шкољку и извршили је. За наш први горњи пример, могли бисте уписати ``ssh` administracija`.

5. Под другим језичцима дијалога, подесите изглед сесије. За сваку сесију можете подесити другачији фонт, шему боја, терминал ($`TERM`), и многе друге поставке.

6. Притисните дугме У реду. Нова сесија сада је доступна у дијалогу Управљај профилима....

По стварању профила, сви постојећи биће набројани по имену у менију Фајл, испод подразумеване ставке Шкољка.

### Дугмад миша

Ова секција описује употребу дугмади миша за уобичајени десноруки редослед. За леворуки редослед, размените ‘лево’ и ‘десно’ у даљем тексту.

лево

  Сви кликови левим дугметом биће послати програму свесном миша који се извршава у Конзоли. Ако програм реагује на кликове мишем, Конзола на то указује курсором у виду стрелице. Ако не, курсор је облика усправне црте.

  Држање притиснутог левог дугмета и превлачење миша преко екрана обележиће потез текста, ако програм није свестан миша. При превлачењу, обележени текст приказује се изврнуто, ради визуелног одзива. Изаберите Копирај из менија Уређивање да бисте копирали обележени текст у клипборд, ради даље употребе у Конзоли или другом програму. Изабрани текст такође се може превлачити у сагласне програме: кликните на изабрани текст и превуците га на жељену локацију. Зависно од ваших поставки КДЕ‑а, можда ћете током превлачења морати да држите притиснут тастер Ctrl.

  Знакови новог реда нормално се умећу на крају сваког изабраног реда. Ово је најбоље за исецање и налепљивање изворног кода, или излаза одређене наредбе. За обичан текст, преломи редова често нису важни: некада је погодније да текст буде ток знакова који се аутоматски поново форматира при налепљивању у други програм. За избор у режиму тока знакова, држите притиснут тастер Ctrl при бирању.

  Држање тастера Ctrl и Alt заједно са левим дугметом миша изабраће колону текста.

  Двокликните левим дугметом да изаберете реч, а трокликните да изаберете цео ред.

  Ако се при обележавању досегне горња или доња ивица области текста, Конзола клиза горе или доле, излажући још текста из бафера историјата. Клизање престаје кад престане кретање миша.

  Пошто се пусти миш, Конзола покушава да задржи текст у клипборду видљивим, одржавањем обележене области изврнутом. Обележена област враћа се у нормалу чим се измени садржај клипборда, измени текст унутар области, или кликне левим дугметом.

  За обележавање текста у програму свесном миша (на пример, Поноћни командир), при кликтању се мора држати притиснут тастер Shift.

средње

  Притисак средњег дугмета налепљује текст тренутно у клипборду. Ако притом још држите притиснут тастер Ctrl, текст се налепљује и шаље Конзоли.

  Ако миш има само два дугмета, истовремени притисак и левог и десног дугмета симулира средње дугме миша са три дугмета.

  Ако средње дугме има и точкић, његово обртање у програму несвесном миша помераће Конзолину клизачку траку.

десно

  На притисак десног дугмета добија се мени са следећим ставкама: Копирај, Налепи, Очисти препис и ресетуј, Отвори менаџер фајлова, Промени профил, Уреди текући профил..., Трака менија, Кодирање знакова и Затвори језичак.

  У програму свесном миша, за добијање искачућег менија држите тастер Shift при притиску десног дугмета.

## Попис наредби

### Трака менија

Трака менија је на врху Конзолиног прозора. Ако је трака менија сакривена, до ставке Трака менија може се доћи десним кликом у прозору (под условом да се не извршава целоекрански програм, као што су Ви, Миником, итд.) Подразумевана пречица наведена је после сваке ставке.

#### Мени Фајл

Ctrl Shift N Фајл Нови језичак

  Отвара нови језичак са подразумеваним профилом.

Ctrl Shift M Фајл Нови прозор

  Отвара нов, засебан Конзолин прозор са подразумеваним профилом.

Нови прозор Шкољка

  Отвара нови језичак са профилом „Шкољка“.

  Конзола долази са профилом „Шкољка“ као подразумеваним. Сви профили које је додао корисник биће дати као ставка под Фајл Шкољка.

Фајл Отвори менаџер фајлова

  Отвара КДЕ‑ов менаџер фајлова над текућом фасциклом. Подразумевано је то Делфин.

Ctrl Shift W Фајл Затвори језичак

  Затвара текући језичак.

Ctrl Shift Q Фајл Напусти

  Напушта Конзолу.

  Ако има више од једног језичка, Конзола издати прозор са упитом. Могуће га је искључити попуњавањем кућице Не питај опет.

#### Мени Уређивање

Ctrl Shift C Уређивање Копирај

  Копира изабрани текст у клипборд.

Ctrl Shift V Уређивање Налепи

  Налепљује текст из клипборда на локацији курсора.

Ctrl Alt S Уређивање Преименуј језичак...

  Отвара дијалог у којем можете изменити име текућег језичка. (Више о овоме.)

Ctrl Shift, Уређивање Копирај унос у све језичке у текућем прозору

  Чини да унос у текућој сесији буде истовремено слат свим сесијама у текућем прозору.

Ctrl Shift. Уређивање Копирај унос у изабране језичке...

  Чини да унос у текућој сесији буде истовремено слат сесијама које корисник изабере. (Више о овоме.)

Ctrl Shift/ Уређивање Копирај унос у нигде

  Зауставља сав унос у другом сесијама.

Уређивање Очисти и ресетуј

  Чисти сав текст из језичка и ресетује сесију.

  Очишћени текст остаће сачуван у препису.

#### Мени Приказ

Ctrl Shift L Приказ Подељен приказ Подели приказ лево/десно

  Дели све језичке на леви и десни приказ.

  Сав излаз у једном приказу одсликава се и на други.

Ctrl Shift T Приказ Подељен приказ Подели приказ горе/доле

  Дели све језичке на горњи и доњи приказ.

  Сав излаз у једном приказу одсликава се и на други.

Ctrl Shift S Приказ Подељен приказ Затвори активни

  Затвара текући приказ.

Ctrl Shift O Приказ Подељен приказ Затвори остале

  Затвара нетекући приказ.

Ctrl Shift] Приказ Подељен приказ Рашири приказ

  Увећава текући приказ.

Ctrl Shift[ Приказ Подељен приказ Скупи приказ

  Смањује текући приказ.

Ctrl Shift H Приказ Откачи приказ

  Отвара текући језичак у засебном прозору.

  Напуштање претходног прозора Конзоле неће утицати на новостворени.

Приказ Трака менија

  Приказује или скрива траку менија.

Ctrl Shift F11 Приказ Преко целог екрана

  Пребацује Конзолу преко целог екрана.

Ctrl Shift I Приказ Надгледај тишину

  Надгледање недостатка активности под текућим језичком.

  Подразумевано, после 10 секунди неактивности на језичку сесије појавиће се икона обавештења. Тип упозорења може се променити помоћу Подешавање Подеси обавештења Тишина у надгледаној сесији.

Ctrl Shift A Приказ Надгледај активност

  Надгледање активности под текућим језичком.

  На било какву активност, на језичку сесије појављује се икона обавештења. Тип упозорења може се изменити помоћу Подешавање Подеси обавештења Активност у надгледаној сесији.

Приказ Кодирање знакова

  Поставља кодирање знакова.

Ctrl+ Приказ Увећај текст

  Повећава величину фонта за текст.

Ctrl- Приказ Умањи текст

  Смањује величину фонта за текст.

#### Мени Препис

Ctrl Shift F Препис Тражи у излазу...

  Отвара траку претраге на дну прозора Конзоле.

  Омогућава претраге са разликовањем величине слова, унапред и уназад, и са регуларним изразима.

F3 Препис Нађи следеће

  Прелази на следећи погодак претраге.

Shift F3 Препис Нађи претходно

  Прелази на претходни погодак претраге.

Препис Сачувај излаз...

  Уписује текући препис у текстуални или ХТМЛ фајл.

Препис Опције преписа

  Отвара дијалог за подешавање колико редова треба уписати. (Још о овоме.)

Ctrl Shift X Препис Очисти препис и ресетуј

  Чисти сав текст сачуван под текућим језичком и ресетује терминал.

#### Мени Маркери

Ctrl Shift B Маркери Додај маркер

  Додаје тренутну локацију.

Маркери Маркирај језичке као фасциклу...

  Додаје све језичке у фасциклу маркера.

  Отвориће се дијалог за име фасцикле маркера.

Маркери Нова фасцикла маркера...

  Додаје нову фасциклу списку маркера.

  Отвориће се дијалог за име фасцикле маркера.

Маркери Уреди маркере

  Отвара уређивач маркера.

  Уређивача маркера можете користити за ручно додавање УРЛ‑ова. Конзола тренутно прихвата следеће:

  - ssh://корисник@домаћин:порт

  - telnet://корисник@домаћин:порт

#### Мени Подешавање

Подешавање Промени профил

  Мења профил за текући језичак.

Подешавање Уреди текући профил...

  Отвара уређивач профила за текући језичак.

Подешавање Управљај профилима...

  Отвара уређивач за управљање профилима.

Подешавање Подеси пречице...

  Отвара уређивач пречица са тастатуре.

Подешавање Подеси обавештења...

  Отвара уређивач обавештења.

#### Мени Помоћ

&help.menu.documentation;

### Дијалог за преименовање језичка

У овом дијалогу се може изменити име текућег језичка. Дозовите га кроз мени, пречицом Ctrl Alt S или двокликом на језичак на траци језичака. Промене се могу учинит трајним уређивањем текућег профила.

Конзола ће смењивати следеће токене:

- %n — име програма

- %d — текућа фасцикла (кратко)

- %D — текућа фасцикла (дугачко)

- %w — наслов прозора постављен шкољком

- %# — број сесије

- %u — корисничко име

Примери:

- `%d : %n`, ако је `/usr/src` текућа фасцикла и извршава се `bash`, приказаће usr/s : bash

- `%D : %n`, ако је `/usr/src` текућа фасцикла и извршава се `top`, приказаће /usr/src : top

- `%w (%#)`, ако је `~` текућа фасцикла и `vim` се извршава под првим језичком, приказаће [No Name] (~) - VIM(1)

### Дијалог за копирање улаза

Текст унет под једним језичком може се истовремено проследити другим. Овај дијалог омогућава избор језичака који ће примити тај улаз. Текући језичак ће бити засивљен.

### Дијалог за опције преписа

У овом дијалогу се може изменити опција величине историјата преписа. Ту је и кућица за уписивање поставки у текући профил.

## Опције командне линије

При покретању Конзоле из командне линије, могу се задати неке опције за промену понашања.

`--help`

  Набраја доступне опције.

`--profile` `fajl`

  Покреће Конзолу са сачуваним скупом сесија.

`--list-profiles`

  Набраја све доступне профиле.

`--background-mode`

  Покреће Конзолу у позадини, тако да се може дозвати у први план притиском на F12.

`--new-tab`

  Ствара нови језичак у постојећем прозору, уместо да се отвори нови.

`--workdir` `fasc`

  Отвара Конзолу са `fasc` као радном (почетном) фасциклом.

`--notransparency`

  Искључује провидне позадине, чак и ако их систем подржава.

`--force-transparency`

  Покушава да укључи провидност, чак и ако не изгледа да је систем подржава.

`--hold, --noclose`

  Без аутоматског затварања почетне сесије када се заврши.

`-p` `svojstvo=vrednost`

  Мења вредност својства у профилу.

`-e` `naredba`

  Извршава се дата наредба уместо нормалне шкољке.

  Сви аргументи после `naredba` биће прослеђени наредби, а не Конзоли.

Конзола прихвата и генеричке КуТ и КДЕ опције:

`--help-qt`

  Списак опција посебних за КуТ.

Следеће КуТ опције немају утицаја на Конзолу:

`--fn`, `--font` `imefonta`

  Дефинише фонт програма.

`--bg`, `--background` `boja`

  Поставља подразумевану боју позадине.

`--fg`, `--foreground` `boja`

  Поставља подразумевану боју исписа.

`--btn`, `--button` `boja`

  Поставља подразумевану боју дугмета.

`--help-kde`

  Списак опција посебних за КДЕ.

`--help-all`

  Списак свих опција.

`--author`

  Исписује имена аутора.

`-v,--version`

  Исписује број верзије.

`--license`

  Исписује податке о лиценци.

## Скриптовање Конзоле

У КДЕ‑у 4, стари ДКОП замењен је д‑бусом. Конзола пружа бројне методе који се могу позвати преко д‑буса.

Постоје два начина за употребу д‑бус сучеља: графички, кроз КуТ‑ов Приказивач д‑буса (`qdbusviewer`), и у командној линији наредбом `qdbus`.

Примери:

- % `qdbus` приказује све доступне сервисе.

- % `qdbus` `org.kde.konsole` приказује д‑бус сучеље за Конзолу.

- % `qdbus` `org.kde.konsole /Konsole` приказује методе за управљање главним прозором Конзоле.

- % `qdbus` `org.kde.konsole /Sessions/1` приказује методе за сесију 1.

Ако покрећете Конзолу и терминала, можда ћете уместо `org.kde.konsole` морати да користите `org.kde.konsole-`pidof -s konsole``.

За више детаља, погледајте туторијал о д‑бусу.

## Заслуге и ауторска права

Конзолу тренутно одржава Роберт Најт &Robert.Knight.mail;.

Претходни одржаваоци Конзоле, између осталих, били су: Курт В. Хинденбург &Kurt.Hindenburg.mail; и Валдо Бастијан &Waldo.Bastian.mail;.

Конзола (програм), © 1997-2008, Ларс Деле &Lars.Doelle.mail;.

Овај документ је написао Џонатан Сингер &Jonathan.Singer.mail;.

Овај документ је за КДЕ 3.4 ажурирао Курт В. Хинденбург &Kurt.Hindenburg.mail;.

Документ је и за КДЕ 4.1 ажурирао Курт В. Хинденбург.

На докбук СГМЛ првобитно претворили Мајк Мекбрајд и Лори Вотс.

Превео Драган Пантелић falcon-10@gmx.de.

&underFDL; &underGPL;

## Везе

За више информација посетите ове веб сајтове:

- домаћа страница Конзоле

- поштанска листа Конзоле

- КДЕ на ФриБСД‑у

- КДЕ на Соларису

&documentation.index;