# Ставке менија

Свака ставка менија описана је испод. Ако постоји пречица са тастатуре која ради исто што и ставка менија, подразумевана пречица наведена је уз њу.

## Менији прозора листе контаката

### Мени Фајл

Фајл Постави стање на вези

  Иде на везу са свим налозима.

Фајл Постави стање одсутан

  Поставља све повезане налоге на одсутност.

Фајл Постави стање ван везе

  Поставља све налоге ван везе.

Фајл Додај контакт

  Позива чаробњак за додавање контаката, којим на листу додајете нови контакт.

Фајл Направи нову групу...

  Пита вас за име нове групе и додаје је на листу контаката.

Ctrl Q Фајл Напусти

  Прекида везу са свим ИМ системима, затвара све прозоре и напушта програм.

### Мени Уређивање

Ctrl Z Уређивање Опозови

  Враћа последњу промену извршену над листом контаката.

Ctrl Shift Z Уређивање Понови

  Враћа последњу промену извршену над листом контаката путем Уређивање Опозови.

Уређивање Пошаљи једну поруку...

  Отвара прозор поруке у стилу е‑поште, са изабраним контактом, ради слања једне поруке.

Уређивање Покрени ћаскање...

  Отвара прозор за ћаскање с изабраним контактом, ради разговора.

Уређивање Пошаљи фајл...

  Ако га подржава ИМ систем, отвара бирач фајлова ради избора фајла за слање изабраном контакту.

Уређивање Премести у

  (Укључено кад је контакт изабран.) Изаберите другу групу из подменија, и контакт ће бити премештен у њу.

Уређивање Копирај у

  (Укључено кад је контакт изабран.) Изаберите групу из подменија, и контакт ће бити копиран у њу. ИМ системи који дозвољавају да контакти буду у више од једне групе на серверској листи контаката биће одговарајуће ажурирани.

Delete Уређивање Уклони

  (Укључено кад је контакт изабран.) Потпуно уклања контакт са листе контаката.

Уређивање Преименуј контакт

  (Укључено кад је контакт изабран.) Мења име контакту на листи. Ако ово урадите, ставка на листи контаката неће се више мењати ако контакт удаљено промени своје име. Удаљену промену можете поново дозволити преко контактовог дијалога својстава.

Уређивање Додај контакт

  (Укључено кад је контакт изабран.) Изаберите други налог из подменија, и можете додати још један начин да се особа контактира преко тог налога.

Уређивање Додај у листу контаката

  (Укључено кад је контакт изабран.) Понекад ће вам поруку послати неко ко још увек није на вашој листи контаката. Копете тада ствара привремени унос у листи контаката за ту особу, а да бисте га задржали на листи, употребите ову функцију.

Уређивање Својства

  Дијалог својстава омогућава избор посебних икона за одабрану ставку и мењање њеног имена.

  За контакте, можете променити уносе у КДЕ‑овом адресару којима су придружени.

Уређивање Уклони групу

  (Укључено кад је изабрана група.) Потпуно уклања групу са листе контаката.

Уређивање Преименуј групу

  (Укључено кад је изабрана група.) Мења име групи.

### Мени Подешавање

Подешавање Траке алатки

  Приказу/сакрива Главна трака и Трака брзе претраге

Ctrl M Подешавање Прикажи траку менија

  Приказује и сакрива траку менија.

Подешавање Прикажи траку стања

  Приказује и сакрива траку стања.

Подешавање Прикажи кориснике ван везе

  Приказује и сакрива контакте који су тренутно ван везе. Ако су скривени, постаће видљиви кад дођу на везу.

Ctrl G Подешавање Прикажи празне групе

  Приказује и сакрива групе које немају чланова, или где су сви чланови ван везе и сакривени (в. претходно).

Подешавање Подеси траке алатки...

  Позива стандардни КДЕ‑ов дијалог за подешавање трака алатки, у којем можете прилагодити траке алатки у листи контаката.

Подеси обавештења...

  Позива дијалог за измену обавештења (звуци, поруке о грешкама, итд.) која се користе у Копетеу.

Подешавање Подеси глобалне пречице...

  Позива стандардни КДЕ‑ов дијалог за подешавање глобалних пречица, где можете променити пречице са тастатуре које раде било где у КДЕ‑у.

Подешавање Подеси пречице...

  Позива стандардни КДЕ‑ов дијалог за подешавање пречица, где можете променити пречице са тастатуре које раде у прозорима листе контаката.

Подешавање Подеси...

  Позива дијалог за подешавање Копетеа.

Подешавање Подеси прикључке...

  Позива дијалог за подешавање прикључака.

### Мени Помоћ

Овде су КДЕ‑ове стандардне ставке за мени Помоћ:

&help.menu.documentation;

## Менији прозора за ћаскање

### Мени Ћаскање

Ctrl Enter Ћаскање Пошаљи поруку

  Шаље поруку.

Ctrl S Ћаскање Сачувај

  Уписује садржај ћаскања у фајл.

Ctrl P Ћаскање Штампај...

  Штампа папирну копију ћаскања.

Ћаскање Контакти

  Овај мени набраја све учеснике у ћаскању. Имате приступ истом менију контакта који добијате десним кликом на име контакта у листи контаката, тако да можете извести радње посебне по контакту, попут слања фајла, приказа корисничких података или блокирања.

Ctrl W Ћаскање Затвори

  Затвара текуће ћаскање. Ако се још нека ћаскања одвијају под другим језичцима овог прозора, прозор ће остати отворен.

Ctrl Q Ћаскање Напусти

  Затвара сва ћаскања која се одвијају у овом прозору.

### Мени Уређивање

Ctrl X Уређивање Исеци

  Исецање текста ради као у већини уређивача: изабрани текст се уклања и ставља у клипборд. Текст такође можете изабрати и превући на нови положај.

Ctrl C Уређивање Копирај

  Копирање текста ради као у већини уређивача: изабрани текст се копира у клипборд. Текст такође можете изабрати уз држање тастера Ctrl и превући га на положај где желите да се копира.

Ctrl V Уређивање Налепи

  Налепљивање ради исто као у већини уређивача: текст из клипборда налепљује се на текући положај курсора.

### Мени Формат

Формат Додај емотикон

  Овај мени садржи све емотиконе (смешкове) дате текућом шемом емотикона. Шему можете изменити у дијалогу за подешавање Копетеа.

Формат Боја текста...

  Отвара бирач боја којим се мења боја текста.

Формат Боја позадине...

  Отвара бирач боја којим се мења боја позадине.

Формат Фонт

  Из овог менија можете изменити фонт који се користи за ћаскање.

Формат Величина фонта

  Из овог менија можете изменити величину фонта у ћаскању.

### Мени Језичци

Језичци Постављање језичка

  Кроз овај мени одређујете да ли се језичци дају на врху или на дну приказа ћаскања.

Ctrl Shift B Језичци Откачи ћаскање

  Издваја текуће ћаскање у засебан прозор.

Језичци Премести језичак у прозор

  Овим менијем можете премештати ћаскања између прозора. Изаберите из менија прозор за ћаскање у који треба преместити језичак.

### Мени Алатке

Овај мени садржи ставке које додају учитани прикључци. За детаље погледајте поглавље о прикључцима.

### Мени Подешавање

Ctrl M Подешавање Прикажи траку менија

  Издваја текуће ћаскање у засебан прозор.

Подешавање Траке алатки Главна трака

  Приказује и сакрива главну траку алатки.

Подешавање Прикажи траку стања

  Приказује и сакрива Копетеову траку стања. На њој се појављују слике пријатеља.

Подешавање Траке алатки Трака форматирања

  Приказује и сакрива траку алатки за форматирање текста.

Подешавање Прикажи траку стања

  Издваја текуће ћаскање у засебан прозор.

Подешавање Прикажи списак чланова ћаскања

  Овај мени одређује да ли се листа чланова ћаскања појављује лево или десно од приказа ћаскања, и да ли је уопште видљива.

Подешавање Подеси пречице...

  Приказује стандардни КДЕ‑ов дијалог за подешавање пречица, где можете изменити пречице са тастатуре које раде у прозору за ћаскање.

Подешавање Подеси траке алатки...

  Приказује стандардни КДЕ‑ов дијалог за подешавање трака алатки, којим можете прилагодити траке алатки прозора за ћаскање.

### Мени Помоћ

Овде су КДЕ‑ове стандардне ставке за мени Помоћ:

&help.menu.documentation;