9.5.2009.
4.00.00

# Приручник за Систем помоћи КДЕ‑а

## Систем помоћи КДЕ‑а

Систем помоћи КДЕ‑а пројектован је да поједностави приступ уобичајеним уникс изворима помоћи (упутне и инфостранице), као и сопственој документацији КДЕ‑а (у ИксМЛ формату).

Сви основни КДЕ програми потпуно су документовани, захваљујући напорима документационог тима. Ако желите да помогнете у овоме, придружите се поштанској листи и пишите тиму на kde-doc-english@kde.org. Претходно искуство није неопходно, само полетност и стрпљење.

Ако желите да помогнете превођењу КДЕ документације на свој матерњи језик, потражите информације, укључујући и координаторе за сваки језички тим, на веб сајту локализације КДЕ‑а и у одељку Контакт овог документа.

### Инсталација

К‑центар-помоћи је саставни део основне инсталације КДЕ‑а, и долази са сваком копијом КДЕ‑а. Пребива у пакету `kdebase-runtime`, који се може преузети са ftp://ftp.kde.org/pub/kde/, али се вероватно већ налази у скупу пакета вашег оперативног система.

## Позивање помоћи

К‑центар-помоћи можете дозвати на неколико начина:

из менија Помоћ

  Помоћ се вероватно најчешће позива из самог програма. Изаберите F1 Помоћ Приручник за [програм] да отворите његов приручник.

из покретача програма Одскок

  Кликните на велико К‑дугме на панелу, па изаберите језичак програми, а под њим Помоћ. То ће отворити К‑центар-помоћи на подразумеваној страници добродошлице.

из командне линије

  К‑центар-помоћи се може покренути помоћу УРЛ‑а за приказ фајла. УРЛ‑ови су приложени и за упутне и инфостранице. Користе се на следећи начин:

  помоћ програма

    `khelpcenter` `help:/kedit`

    Отвара помоћ за К‑уређивање на страници садржаја.

  локални УРЛ

    `khelpcenter` `file:/ usr/local/src/qt/html/index.html`

  упутна страница

    `khelpcenter` `man:/strcpy`

  инфостраница

    `khelpcenter` `info:/gcc`

  Позив `khelpcenter` без параметара отвара почетну страницу добродошлице.

## Сучеље К‑центра-помоћи

Сучеље К‑центра-помоћи састоји се од два окна с подацима.

Трака алатки и менији детаљније су објашњени под .

Документи садрже сопствене алатке за навигацију. Њима документ можете пратити или редом, преко веза Следеће, Претходно и Почетак, или нешто слободније, пратећи хипервезе у тексту.

Везе могу водити или у друге одељке истог документа, или у друге документе. Иконама Назад (стрелица улево) и Напред (стрелица удесно) на траци алатки можете се кретати кроз документе које сте посетили у текућој сесији.

Два окна приказују садржај система помоћи (лево) и саме документе помоћи (десно).

### Окно Садржај

Окно Садржај дато је на левој страни прозора К‑центра-помоћи. Као што бисте и очекивали, раздвајач окна̑ можете шетати тако да увек комотно читате садржај једног од њих.

Окно Садржај је додатно подељено у два језичка, један с менијем који даје све документе помоћи доступне К‑центру-помоћи, и други са појмовником терминологије КДЕ‑а.

#### Мени Садржај

Садржај подразумевано даје следеће ставке:

Добро дошли у КДЕ

  Садржи везе ка информацијама о КДЕ‑у и извлачењу максимума из КДЕ‑а.

Кориснички приручник КДЕ‑а

  Темељно истраживање КДЕ‑а: инсталација, подешавање и прилагођавање, коришћење.

Упутства за програме

  Сопствена документација КДЕ‑а. Сви КДЕ програми документовани су у ИксМЛ формату, који се претвара у ХТМЛ када позовете помоћ. Овај одељак набраја све КДЕ програме, уз кратак опис и везу ка потпуној документацији датог програма.

  Програми су приказани у разгранатом стаблу које подражава подразумевану структуру К‑менија, тако да лакше можете наћи програм који тражите.

Модули контролног центра

  Списак веза ка разноврсним модулима којима се приступа кроз Системске поставке КДЕ‑а.

У/И захвати

  Списак веза ка документацији разних К‑У/И модула.

Упутство за Плазму

  Упутство за најуочљивији стуб КДЕ‑а, Плазму, средишње сучеље ка површи.

Туторијали

  Кратки туторијали, у облику разраде поступака или општих информација.

Упутне странице наредби

  Упутне странице су традиционални формат документације на вези за уникс системе. Већина програма на систему имаће своју упутну страницу. Поред њих, упутне странице постоје и за програмске функције и формате фајлова.

Прегледање инфо страница

  Техинфо документацију користе разне Гнуове наредбе, као што су `gcc` (компилатор Ц‑а/Ц++а), `emacs`, и многе друге.

Често постављана питања о КДЕ‑у

  Питања која се често постављају о КДЕ‑у и одговори на њих.

Подаци о контактима

  Како да контактирате програмере КДЕ‑а, и како да се придружите поштанским листама.

КДЕ на Вебу

  Везе ка КДЕ‑у на Вебу, као што су званични веб сајт КДЕ‑а и други корисни сајтови.

Подржавање КДЕ‑а

  Како да помогнете и укључите се у развој.

### Одељци упутних и инфостраница

Упутне странице су стандардна уникс упутства, небројено година у служби по разним оперативним системима. Често су крајње темељите, најбољи извор информација о уникс наредбама и програмима. Људи када кажу „РТФМ“, упутство које имају у виду често је баш нека упутна страница.

Упутне странице нису савршене. Умеју да иду у дубину и ситне техничке детаље, пошто их често пишу програмери за програмере. У неким случајевима то их чини непредусретљивим, па чак и безмало потпуно неразумљивим многим корисницима. Ипак, оне су најбољи извор чврстих чињеница за већину програма командне линије, а често и једини.

Можда сте се запитали шта значи број када прочитате нешто као `man(1)` — број означава одељак упутства у коме се страница налази. К‑центар-помоћи користи ове бројеве да расподели многе упутне странице по темама, олакшавајући вам тако преглед информација када само разгледате упутства.

Постоје и тзв. инфостранице, које су замишљене као замена за упутне странице. Одржаваоци неких програма више не допуњују упутне странице, тако да ако је на располагању и упутна и инфостраница, обично инфостраница садржи ажурније податке. Већина програма пак има или једну или другу, ретко обе. Ако је програм за који тражите упутство нека Гнуова алатка, највероватније ће имати инфостраницу уместо упутне.

#### Кретање унутар инфостраница

Инфодокументи су уређени хијерархијски. Поједине странице називају се чворовима, и сви документи имају највиши чвор, тј. почетну страницу. На почетак документа можете се вратити притиском на Врх.

Претходно и Следеће користе се за прелазак не претходну или следећу страницу на тренутном нивоу хијерархије.

Кликом на ставку менија у оквиру документа прелазите на нижи ниво у хијерархији. Нагоре у хијерархији враћате се кликом на Горе.

Упутне су дате слично као инфостранице, тако да је индекс одељка највиши чвор, а свака упутна страница ниво испод. Једној упутној страници одговара тачно једна страница помоћи.

### Појмовник КДЕ‑а

Појмовник служи брзим упитима за дефиниције појмова иза речи које су вам непознате. Крећу се од програма и технологија посебних за КДЕ, до општих термина у уникс рачунарству.

У левом окну можете видети приказ стабла, у једном од два облика: Азбучно или По теми. Оба наводе исте ставке, али другачије поређане, како бисте брзо нашли оно што вас занима.

Док се крећете приказом стабла лево, ставке које будете бирали приказиваће се десно.

### Менији и траке алатки

К‑центар-помоћи има минималистичко сучеље, како бисте могли да се усредсредите на помоћ, а не на употребу самог прегледача помоћи.

Трака алатки садржи следеће иконе:

#### Иконе у траци алатки

Садржај

  Скок на главну страницу добродошлице К‑центра-помоћи.

Назад

  Прелазак на страницу коју сте претходно гледали.

Напред

  Прелазак на наредну страницу. Ова је икона активна само када сте већ употребили Назад.

Штампај оквир...

  Штампање садржаја тренутно видљиве странице.

Копирај

  Копира текст у клипборд, ради налепљивања у други програм.

Нађи

  Тражење речи на тренутно видљивој страници.

Повећај фонт

  Увећавање величине текста у окну приказивача.

Смањи фонт

  Смањивање величине текста у окну приказивача. Ова је икона активна само када сте претходно увећали текст.

Менији садрже следеће ставке:

Фајл
  Фајл Штампај оквир...

    Штампање садржаја тренутно видљиве странице.

  Ctrl Q Фајл Напусти

    Затварање и напуштање К‑центра-помоћи

Уређивање
  Ctrl C Копирај

    Копира изабрани текст у клипборд.

  Ctrl A Уређивање Изабери све

    Избор свог текста на текућој страници.

  Ctrl F Уређивање Нађи...

    Тражење речи на тренутно видљивој страници.

Приказ
  Приказ Постави кодирање

    Промена кодирање текуће странице. Обично је подразумевана поставка Самооткривање задовољавајућа, али ако текст ипак није исправно приказан, избор одређеног кодирања га може поправити.

Иди
  Иди Назад

    Скок на страницу коју сте претходно читали.

  Иди Напред

    Ако сте ишли уназад путем иконе или ставке у менију, овом ставком можете се поново враћати унапред.

  Иди ...

    На дну менија Иди налази се историјат, списак последњих неколико страница које сте гледали. Избором неке од њих отићи ћете директно на њу.

Поставке
  Поставке Прикажи траку алатки

    Сакрива траку алатки, у којој су поређане иконе на врху прозора програма.

  Поставке Прикажи траку стања

    Приказује или сакрива траку стања, смештену на дну прозора програма.

  Поставке Подешавање фонта...

    Овде можете подесити породицу и величину фонтова у К‑центру-помоћи.

  Поставке Изгради претраживачки индекс...

    Ако ваша дистрибуција то подржава, можете изградити индекс израза за претрагу.

  Поставке Подеси пречице...

    Подесите пречице које пружа К‑центар-помоћи.

  Поставке Подеси траке алатки...

    Подесите траке алатки које пружа К‑центар-помоћи.

## Заслуге и лиценце

К‑центар-помоћи

Првобитно развио Матијас Елтер &Matthias.Elter.mail;

Текући одржавалац је Корнелијус Шумахер &Cornelius.Schumacher.mail;

&underFDL; &underGPL;