Памела
Робертс
Драган
Пантелић

    falcon-10@gmx.de

превод
22.9.2002.
3.1

# Навигациони панел

Навигациони панел се јавља као засебан приказ на левој страни К‑освајачевог прозора. Може се укључити и искључити ставком менија Прозор Прикажи навигациони панел или тастером F9.

Са навигационим панелом

Садржи бројне странице са језичцима. Кликните левим на икону језичка да прикажете ту страницу. Десни клик на икону видљиве странице сажеће навигациони панел, тако да се виде само иконе језичака.

Маркери

  Ова страница даје приказ стабла ваших маркера. Кликните левим на ставку да је отворите у главном приказу.

Историјат

  Ова страница даје приказ стабла вашег историјата прегледања. Леви клик на ставку отвориће је у главном приказу, а у новом прозору К‑освајача ако кликнете десним и одаберете Отвори у новом прозору из искачућег менија.

  Ставку из историјата можете уклонити помоћу десним кликом на њу, те одабиром Уклони ставку. Одабир Очисти историјат очистиће цео историјат.

  Искачући мени који добијате десним кликом на било коју ставку на страници историјата, такође вам даје могућност да поређате историјат по имену или по датуму.

  Избор Поставке... из овог искачућег менија издаје контролни модул бочне траке историјата. У њему можете постављати максималну величину историјата или време после којег се аутоматски уклањају ставке. Можете подесити и различите фонтове за нове и старе УРЛ‑ове. Кућица Детаљни облачићи контролише колико података се приказује кад лебдите показивачем миша изнад неке ставке на страници историјата.

Домаћа фасцикла

  Ова страница даје приказ стабла потфасцикли ваше домаће фасцикле. Имајте у виду да „скривене“ фасцикле (чија имена почињу с тачком) нису приказане. Кликните левим на неку ставку да је отворите у главном приказу, или кликните десним да дозовете искачући мени из којег можете отворити потфасциклу или у новом прозору или као нову страну с језичком у главном приказу.

Мрежа

  Ова страница даје приказ стабла ваших важних мрежних веза, мада могу бити укључене и локалне фасцикле. Опет, кликните левим на неку ставку да је отворите у главном приказу, или кликните десним за мени са опсежнијим могућностима.

  Фасцикле приказане на страници Мрежа држе се у фасцикли `~/.kde/share/apps/konqsidebartng/virtual_folders/remote/`, а нове можете правити исто као што бисте било коју другу фасциклу. Ставке унутар ових фасцикли чувају се као `.desktop` фајлови, и могу се стварати из К‑освајача опцијом Направи ново Веза до локације (УРЛ)....

Корена фасцикла

  Стабло корене фасцикле има путању `/`, и основна је фасцикла система локалних фајлова. Ако проширите корену фасциклу, видеће нпр. фасциклу по имену `root`, која је домаћа фасцикла систем-администратора, односно суперкорисника. Такође ћете видети фасциклу `home`, у којој би опет требало да можете да видите сопствену домаћу фасциклу.

Сервиси

  Ова страница обезбеђује брз приступ следећим сервисима:

  Прегледач аудио ЦД‑ова.

  Уређаји. Приказује партиције хард‑диска, флопи и ЦД‑РОМ. Кликните левим да монтирате уређај и прикажете његов садржај у главном приказу. Монтирани уређај или партиција могу се демонтирати десним кликом на име уређаја и одабиром Демонтирај из искачућег менија.

  Прегледача ЛАН‑а вам омогућава прегледање других рачунара повезаних у вашу локалну мрежу.

  Стабло Прегледач штампарског система даје брз приступ КДЕ‑овом менаџеру штампања К‑штампачу.

Постава навигационог панела може се мењати десним кликом на празан простор испод свих икона језичака, или левим кликом на икону дугмета за подешавање (на врху на претходном снимку екрана, у вашој постави можда га нема). Ово издаје мени са следећим опцијама:

Додај ново

  Овом опцијом додајете нову страницу с језичком на навигациони панел. Та страница би могла бити нпр. медија плејер бочне траке (једна од могућности К‑освајачевих прикључака) или још један приказ стабла фасцикли.

Вишеструки прикази

  Дели навигациони панел тако да се одједном могу видети две странице с језичцима.

Језичци стоје лево

  Одређује да ли су иконе језичака приказане на левој или десној страни навигационог панела.

Дугме за подешавање

  Употребите ову опцију да прикажете или сакријете икону дугмета за подешавање.

Десни клик на икону језичка дозива мени са следећим опцијама:

Постави УРЛ...

  Само за странице фасцикли, ова опција вам дозвољава да промените УРЛ (путању) фасцикле приказане на тој страници.

Постави икону...

  Да измените икону језичка.

Уклони

  Да уклоните страницу с језичком са навигационог панела.