Лори
Вотс

# Пуштање музике

Увод у Артс

Штеловање перформанси, дељење уређаја

## Музички плејери

Постоји неколико КДЕ музичких плејера, чије се могућности понешто преклапају, али је сваки у потпуно другачијем стилу.

Ноатун

  Ноатун је КДЕ‑ов подразумевани музички плејер. Има врло подесиво сучеље, укључујући неколико стилова за менаџер листâ нумера, много прикључака који дају различита графичка сучеља, визуелизације и друге могућности.

  Ноатун је део КДЕ‑овог пакета мултимедије.

Џук

  Џук је менаџер садржаја, менаџер листâ нумера и означивач метаподатака. Изузетно је ефикасан за управљање музичким фајловима, стварање и одржавање листâ нумера, и одржавање ознака музичких метаподатака.

  Исто тако је користан као примарни музички плејер, или за управљање листама нумера и фајлова за употребу у другим програмима.

  Џук је део КДЕ‑овог пакета мултимедије.

Кабудл

  Кабудл је једнопотезни плејер, што значи да ће се покренути, одвртети фајл и стати. Користан је, на пример, кад желите да брзо саслушате појединачни фајл, без прекидања текуће листе нумера у другом медија плејеру.

  Кабудл је део КДЕ‑овог пакета мултимедије.

Амарок

  Амарок је популарни програм са стране. Требало би да можете да нађете одговарајуће пакете из вашег уобичајеног извора дистрибуције.

Већина видео плејера за КДЕ, као што су Кафеин и КМ‑плејер, такође могу да служе и као музички плејери.