Данијел
Набер
Дејвид
Раги

# Први кораци са е‑поштом

КДЕ пружа моћан и удобан клијент е‑поште по имену К‑пошта, који омогућава брзо и ефикасно слање, пријем и организовање е‑поште. Да погледамо како да га подесимо. Ако имате било каквих проблема током ове процедуре, консултујте комплетан приручник за К‑пошту.

## Потребне информације пре почетка

Многе поставке е‑поште могу варирати зависно од поставе вашег система, поставе ИСП‑а, или поставе локалне мреже. Зато треба да пронађете неке информације пре него што кренете са постављањем е‑поште.

Ваша адреса е‑поште

  Треба да вам је добави ИСП или систем-администратор.

Ваше корисничко име и лозинка налога е‑поште

  Корисничко име је често исто као и део испред симбола „@“ у адреси е‑поште, али не увек — зато то проверите код вашег ИСП‑а.

Име и детаљи сервера одлазне е‑поште (СМТП)

  Опет, ваш ИСП треба да вам је пружио ову информацију. Ако није, можете пробати нешто облика smtp.ime-ISP-a.com.

Име и детаљи сервера долазне е‑поште (ИМАП или ПОП3)

  Ако немате ове информације при руци, можете пробати imap.ime-ISP-a.com за ИМАП или pop.ime-ISP-a.com ако користите ПОП3.

Кад покупите ове информације, спремни сте да почнете са подешавањем К‑поште. Отворите К‑пошту из К‑менија (у подменију Интернет, или се послужите неким методом описаним у .) Кад се К‑пошта отвори, изаберите ставку Подешавање Подеси К‑пошту... . Следећа секција описује како у дијалогу који се појави подесити К‑пошту.

## Постављање идентитета

Поставке на страници Идентитети прилично су јасне. Одаберите идентитет подразумевани и кликните на дугме Измени.... Попуните поље Ваше име: пуним именом (нпр. `Пера Перић`) и, по жељи, поље Организација: одговарајућом информацијом.

Затим попуните поље Е‑адреса: својом адресом е‑поште (нпр. `pera@primer.net`).

То је све за овај дијалог — осим ако не желите да користите напредније могућности (криптографију, потпис, итд.) Више информација о овим могућностима можете наћи у комплетном приручнику за К‑пошту. Кликните на дугме У реду за затварање овог дијалога и прелазак на следећу поставну страницу...

## Постављање вашег налога

Кликните на икону Налози за прелазак на поставну страницу мреже. Она садржи поставке које К‑пошти говоре како да шаље и прима поруке е‑поште. Видећете два језичка на десној страни: Слање и Примање. Треба да подесите оба, па их погледајмо редом:

### Слање порука

Језичак Слање пружа списак начина слања порука. Прва ставка на њему је подразумевани начин слања порука. Дугметом Додај... можете бирати између два различита начина слања порука: СМТП и сендмејл. Сендмејл овде значи локалну инсталацију софтвера — за коју се тврди да ју је тешко поставити, па ако већ немате делатну поставу сендмејла, изаберите СМТП и попуните поље Име: описним именом (нпр. `Мој поштански налог`, а поље Домаћин: именом и доменом поштанског сервера (нпр. `smtp.ime-ISP-a.com`). Вероватно нећете морати да мењате поставку Порт: (подразумевано је `25`).

Опис других опција може се наћи у комплетном приручнику за К‑пошту. Кликните на дугме У реду за затварање овог дијалога, па на језичак Примање.

### Примање порука

За постављање налога за примање поште, притисните дугме Додај... под језичком Примање. Бићете упитани за врсту налога е‑поште. Већина корисника требало би да изабере ПОП3 или ИМАП. Ако желите да користите другачији систем, погледајте приручник за К‑пошту.

Потом ће вам бити приказан прозор Додај налог. Прво попуните поље Име да именујете налог. Можете изабрати име какво год желите. Поља Пријава:, Лозинка: и Домаћин: треба да буду попуњена информацијама које сте претходно сакупили. Обично не би требало да мењате поставку Порт:.

Сад сте спремни за слање и примање поште. За ИМАП, једноставно отворите стабло фасцикли у К‑поштином главном прозору. К‑пошта се потом повезује на сервер и приказује поруке које тамо нађе. За ПОП3, користите Фајл Провери пошту.

## Проба поставе

Ради пробе поставе, прво треба да пошаљете поруку адресирану на себе. Поруку можете послати тако што притиснете Ctrl N, кликнете на икону Нова порука..., или изаберете из менија Порука Нова порука.... Појавиће се прозор састављача. Попуните поље За: својом адресом е‑поште и упишите нешто у поље Тема. Пошаљите поруку помоћу Порука Пошаљи.

За проверу е‑поште, изаберите Фајл Провери пошту. У доњем десном углу главног прозора трака напретка приказаће колико порука се преузима. Ако примите поруку коју сте управо послали — честитамо! Ако, међутим, примите било какву поруку о грешци док пробате поставу, проверите да ли функционише веза с мрежом и изнова проверите поставке у Подешавање Подеси К‑пошту....

### Сродне информације

- У приручнику за К‑пошту дати су комплетни описи напредних поставки е‑поште, итд. Можете га читати у К‑центру-помоћи или уписом `help:/kmail` у К‑освајачевој траци локације.

- Веб сајт К‑поште http://kmail.kde.org садржи најновије вести, савете и трикове, и још много тога.