Гарднер
Бел

# Увод у Конзолу

Суперкратки увод у управљање у шкољци.

Хитни поступци: убијање подивљалих програма, итд.

ССХ, сесије, променљиве окружења, остале зезалице

Неколико савета и трикова

Конзола је терминалски емулатор за систем прозора Икс. Углавном се заснова на ДЕЦ‑овом ВТ100 његовим наследницима. Конзола — позната још и као шкољка — спада у најважније алатке за брз и продуктиван рад на рачунарима под Линуксом, односно униксима уопште.

Хитни поступци:

На системима заснованим на Линуксу и Униксу, сваки процес одвија се независно у свом меморијском простору, тако да се не може десити да један случајно пребрише меморију било којег другог процеса (осим, наравно, ако има корена овлашћења). Ако неки процес у КДЕ‑у падне услед грешке, не морате страховати да ће то утицати на било који други активни процес.

За надзор свих процеса на систему користите наредбу `top` или `ps` у Конзоли. Користећи се овим алатима лако можете пронаћи и убити одметнуте програме.

Као пример коришћења сигнала у Конзоли, узмимо да је К‑освајач пао и оставио иза себе процес `nspluginviewer` који заузима 12% меморије и 10% процесора. Да бисте га убили, пошто покренете `top` употребите наредбу k. Питаће вас за ПИД, а затим за сигнал који желите да му пошаљете. За више информација о сигналима које можете да шаљете процесима, погледајте комплетно упутство о сигналима (упишите `man signal` у Конзоли, или `#signal` у К‑освајачу).

ССХ, сесије, променљиве окружења, остале зезалице.

Ако користите Конзолу за удаљену администрацију, узмите у обзир Конзолину могућност „сесија“. Кликните на ставку менија Подешавање Подеси Конзолу..., па идите под језичак Сесије и тамо унесите име сесије. Тако ће постати подразумевана, сесија која се покреће када покренете Конзолу.

Кад се Конзола покрене, из `~/.bashrc` или `~/.bash_profile` читају се променљиве посебне за КДЕ и извршавају наредбе Басха. Пожељни поставни фајл за корисничка окружења је `~/.bash_profile`, а наредбе `printenv` или `env` могу се употребити за приказ вредности свих тренутно постављених променљивих. За постављање променљиве у шкољки употребите `VARNAME=vrednost`. Потпуни списак променљивих од важности за КДЕ погледајте на викију.

Неколико савета и трикова

За преименовање Конзолине сесије притисните Ctrl Alt S и унесите ново име.

Кад треба да покренете неки КДЕ програм са кореним овлашћењима, можете у командној линији употребити наредбу `kdesu` са прекидачем `-c`, овако: ``kdesu` `-c -n` program`. Прекидач `-n` спречиће КДЕ да запамти лозинку коју унесете.

## Сродне информације

- Приручник за Конзолу садржи много више информација о могућностима које Конзола пружа. Можете га читати у К‑центру-помоћи, или уношењем `help:/konsole` у К‑освајачеву траку локације.