# Приручник за К‑писање

Тад
Макгинис
&Thad.McGinnis.mail;
Ан Мари
Мафу
&Anne-Marie.Mahfouf.mail;
Андерс
Лунд
&Anders.Lund.mail;
Кристоф
Кулман
&Christoph.Cullmann.mail;
Лори
Вотс
&Lauri.Watts.mail;
Драган
Пантелић

    falcon-10@gmx.de

превод
2000
2001
Тад Макгинис
2005
Ан Мари Мафу
Андерс Лунд
&FDLNotice;
2009-02-05
4.2.00

К‑писање је уређивач текста за КДЕ за рад на једном фајлу по прозору.

КДЕ
К‑писање
текст
уређивач

## Увод

К‑писање је више од уређивача текста за радну површ КДЕ‑а. Замишљено је да буде програмерски уређивач и може се, у најмању руку, сматрати делимичном алтернативом моћнијим уређивачима. Изврсно служи у спрези са К‑освајачем или Делфином, за прегледање изворних фајлова на разним језицима. К‑писање такође врло добро ради и као прост уређивач текста. Једна од главних могућности К‑писања јесте бојење синтаксе, прилагођено многим разним програмским језицима, као што су Ц и Ц++, јава, питон, перл, басх, модула‑2, ХТМЛ, или ада.

К‑писање има једнодокументско сучеље (СДИ), које омогућава уређивање једног фајла по прозору.

К‑писање може радити у два режима: једноставном, са неоптерећујућим сучељем, и напредном, са више могућности и исцрпнијим ставкама менија. Напредни режим укључује попуњавањем кућице Режим искусног корисника (попут КДЕ‑а 3) на страници Изглед у поставкама К‑писања.

## Неке основе

К‑писање се врло једноставно користи. Ко год је већ користио неки уређивач текста, неће имати никаквих проблема.

### Превлачење

К‑писање користи КДЕ‑ов протокол превлачења. Фајлови се могу превлачити на К‑писање са површи, из менаџера фајлова Делфина, или удаљеног ФТП сајта отвореног у једном од Делфинових прозора.

### Опције командне линије

Иако се К‑писање најчешће покреће из КДЕ‑овог менија програма или помоћу иконе површи, може се позвати и кроз командну линију у терминалском прозору. Притом на располагању стоји неколико корисних опција.

#### Задавање фајла

Задавањем путање и имена одређеног фајла, корисник може рећи К‑писању да отвори (или створи) тај фајл одмах по покретању. На пример:

    % kwrite
    /home/korisnik/doku/razno.txt

#### Задавање фајла на Интернету

Горепоменути метод може се употребити чак и за отварање фајлова са Интернета (ако корисник у датом тренутку има активну везу). Пример овога изгледа овако:

    % kwrite
    ftp://ftp.kde.org/pub/kde/README

#### Остале опције командне линије

Расположиве су следеће опције командне линије за помоћ

``kwrite` `--help``

  Набраја најосновније опције расположиве у командној линији.

``kwrite` `--help-qt``

  Набраја расположиве опције за измену начина на који К‑писање садејствује са КуТ‑ом.

``kwrite` `--help-kde``

  Набраја расположиве опције за измену начина на који К‑писање садејствује са КДЕ‑ом.

``kwrite` `--help-all``

  Набраја све опције командне линије.

``kwrite` `--author``

  Набраја ауторе К‑писања у терминалском прозору.

``kwrite` `--version``

  Подаци о верзији за КуТ, КДЕ и К‑писање. Расположива и као ``kwrite` `-v``

``kwrite` `--license``

  Подаци о лиценци.

``kwrite` `--stdin``

  Говори К‑писању да садржај документа прочита са стандардног улаза. Слично честој опцији `-` у многим наредбама командне линије, омогућава вам да проследите излаз наредбе у К‑писање.

``kwrite` `` `kodiranje` `URL``

  Задаје К‑писању наведено кодирање за документ.

``kwrite` `--line` `red` `URL``

  Скаче на задати ред по отварању документа.

``kwrite` `--column` `kolona` `URL``

  Скаче на задату колону по отварању документа.

### Пречице

Многе пречице подесиве су помоћу менија Подешавање. К‑писање подразумевано пружа следеће пречице:

Insert | Пребацује између уметања и пребрисавања. У режиму уметања, уређивач ће унете знакове додавати тексту тако да постојеће помера удесно од курсора. При пребрисавању, сваки унети знак брише први знак десно од курсора.
стрелица лево | Помера курсор један знак улево.
стрелица десно | Помера курсор један знак удесно.
стрелица горе | Помера курсор један ред нагоре.
стрелица доле | Помера курсор један ред надоле.
PageUp | Помера курсор једну страницу нагоре.
Alt PageUp | Претходни маркер.
PageDown | Помера курсор једну страницу надоле.
Alt PageDown | Следећи маркер.
Backspace | Брише знак лево од курсора.
Home | Помера курсор на почетак реда.
End | Помера курсор на крај реда.
Delete | Брише знак десно од курсора (или сав изабрани текст).
Shift Enter | Умеће нови ред с водећим знаковима из текућег реда који нису ни слова ни бројеви. Корисно нпр. за писање коментара у коду: ако на крају реда `// neki tekst` притисните ову пречицу, следећи ред ће већ почињати са `//`. Тако да не морате ручно да отварате коментар на почетку сваког новог реда коментара.
Shift стрелица лево | Обележава текст од једног знака лево.
Shift стрелица десно | Обележава текст од једног знака десно.
F1 | Помоћ
Shift F1 | Шта је ово?
F3 | Тражи унапред.
Shift F3 | Тражи уназад.
Ctrl H | Тражи изабрано.
Ctrl Shift H | Тражи изабрано уназад.
Ctrl A | Одабира све.
Ctrl Shift A | Поништава избор.
Ctrl Shift B | Блоковски избор.
Ctrl B | Поставља маркер.
Ctrl C | Копира обележени текст у клипборд.
Ctrl D | Коментарише редове.
Ctrl Shift D | Откоментарише редове.
Ctrl F | Тражи.
Ctrl G | Скаче на ред.
Ctrl I | Увлачи избор.
Ctrl Shift I | Извлачи избор.
Ctrl J | Спаја редове.
Ctrl N | Ствара нови документ.
Ctrl O | Отвара документ.
Ctrl P | Штампа.
Ctrl Q | Напушта активни примерак уређивача.
Ctrl R | Замена
Ctrl S | Извршава наредбу за уписивање документа.
Ctrl U | Претвара у велика слова.
Ctrl Shift U | Претвара у мала слова.
Ctrl Alt U | Прво слово постаје велико.
Ctrl V | Налепљује текст из клипборда у уређивач.
Ctrl W | Затвара документ.
Ctrl X | Брише обележени текст и копира га у клипборд.
Ctrl Z | Опозива радњу.
Ctrl Shift Z | Понавља радњу.
Ctrl- | Сажима један локални ниво.
Ctrl Shift- | Сажима до највишег нивоа.
Ctrl+ | Развија један локални ниво.
Ctrl Shift+ | Развија до највишег нивоа.
Meta Ctrl V | Вијев режим уноса
Ctrl Space | Позива допуну кода.
F5 | Учитава поново.
F6 | Приказује и сакрива појас икона.
F7 | Пребацује на командну линију.
F9 | Приказује и сакрива маркере сажимања.
F10 | Динамичко преламање
F11 | Приказује и сакрива бројеве редова.

## Ставке менија

Менији и ставке менија разликују се између простог и напредног режима. Напредни режим укључује се попуњавањем Режим искусног корисника (попут КДЕ‑а 3) на страници Изглед у поставкама К‑писања.

### Мени Фајл

Ctrl N Фајл Нови

  Започиње нов документ, у новом и независном прозору уређивача.

Ctrl O Фајл Отвори...

  Позива стандардни КДЕ дијалог за отварање фајла. Изаберите фајл који желите и кликните на Отвори да га отворите. Више информација о дијалогу за отварање фајла потражите у Корисничком водичу за КДЕ.

Фајл Отвори скорашње

  Пречица за отварање недавно сачуваних докумената. Клик на ову ставку отвара списак са стране менија са неколико најскорије сачуваних фајлова. Клик на одређени фајл отвориће га у К‑писању — под условом да још увек постоји на запамћеној локацији.

Ctrl S Фајл Сачувај

  Уписује тренутни документ. Ако је документ већ био претходно сачуван, ово ће пребрисати постојећи садржај фајла без тражења дозволе од корисника. Ако је ово прво уписивање новог документа, појавиће се дијалог за упис под именом (описан касније).

Фајл Сачувај као...

  Омогућава уписивање документа са новим именом фајла. Ново име се задаје кроз дијалог као онај описан у секцији о отварању фајлова.

F5 Фајл Учитај поново

  Поново учитава текући фајл са диска. Ова наредба је корисна за случај да други програм или процес измене фајл док је отворен у К‑писању.

Ctrl P Фајл Штампај...

  Отвара прост дијалог за штампање, допуштајући кориснику да зада шта, где и како ће се штампати.

Фајл Извези као ХТМЛ...

  Извози фајл у ХТМЛ формату, тако да се документ може приказати као веб страница.

Ctrl W Фајл Затвори

  Наредба за затварање текућег фајла. Ако има неких несачуваних измена, К‑писање ће вас питати да ли да сачува фајл пре затварања.

Ctrl Q Фајл Напусти

  Затвара активни прозор уређивача. Ако је покренуто више примерака К‑писања (помоћу ставки менија Нови или Нови прозор), остали примерци неће бити затворени.

### Мени Уређивање

Ctrl Z Уређивање Опозови

  Уклања резултате последње корисникове радње, тј. враћа стање пре ње.

Ctrl Shift Z Уређивање Понови

  Враћа последњу измену (ако је има) уклоњену опозивањем.

Ctrl X Уређивање Исеци

  Ова наредба брише текући избор и ставља га у клипборд. Клипборд је позадинска могућност КДЕ‑а која пружа један начин преноса података између програма.

Ctrl C Уређивање Копирај

  Копира тренутно изабрани текст у клипборд, тако да се може налепити негде другде. Клипборд је позадинска могућност КДЕ‑а која пружа један начин преноса података између програма.

Уређивање Копирај као ХТМЛ

  Копира тренутно изабрани текст у клипборд као ХТМЛ.

Ctrl V Уређивање Налепи

  Умеће садржај клипборда на месту курсора. Клипборд је позадинска могућност КДЕ‑а која пружа један начин преноса података између програма.

Ctrl A Уређивање Изабери све

  Изабира цео садржај документа. Може бити врло корисно за копирање целог садржаја у други програм.

Ctrl Shift A Уређивање Поништи избор

  Поништава избор текста у уређивачу (ако га има).

Ctrl Shift B Уређивање Блоковски избор

  Пребацује режим избора. При блоковском избору, можете бирати правоугаоне блокове текста, нпр. колоне 5–10 и редове 9–15. Трака стања приказује који је тренутни режима избора, БЛО или РЕД.

Meta Ctrl V Уређивање Вијев режим уноса

  Пребацује на модални режим уређивања, налик Вију. Овај режим подржава најчешће коришћење наредбе и потезе у Вимовом нормалном и визуелном режиму. Опционо је дата и Вијева трака стања, која приказује наредбе док се уносе, излаз наредби, и текући режим. Понашање овог режима може се подесити у секцији Вијев режим уноса на страници Уређивање у дијалогу поставки К‑писања.

Insert Уређивање Пребрисавање

  Смењује режиме уметања и пребрисавања. При уметању, знакови се умећу на месту курсора. У режиму пребрисавања, унесени знакови замењују оне испред којих је курсор. Трака стања приказује тренутни режим, као УМЕ или ПРЕ.

Ctrl F Уређивање Нађи...

  Отвара траку инкременталне претраге на дну прозора уређивача. На левој страни траке је икона за затварање траке, а за њом следи поље за унос обрасца претраге.

  Претрага почиње чим почнете да уносите знакове обрасца претраге. Ако постоји поклапање у тексту, оно се истиче, а боја позадине поља за унос мења се у светлозелену. Ако образац претраге не поклапа ништа у тексту, на то се указује светлоцрвеном бојом позадине поља за унос, и етикетом Није нађено десно у траци.

  Користите дугмад Следеће и Претходно за скакање између следећег и претходног поклапања у документу.

  Понашање претраге можете мењати следећим опцијама. Истакни све истиче сва поклапања у документу. Поклопи величину ограничава поклапања на она која тачно одражавају величине слова (мало‑велико) у обрасцу претраге. Од курсора започиње претрагу од тренутног положаја курсора, уместо од почетка документа.

  Кликните на икону зелене стрелице десно од траке инкременталне претраге да пребаците на траку напредне претраге.

F3 Уређивање Нађи следеће

  Понавља последњи поступак тражења, ако га је било, без позивања траке инкременталне претраге.

Shift F3 Уређивање Нађи претходно

  Понавља последњи поступак тражења, ако га је било, без позивања траке инкременталне претраге и тражећи уназад уместо унапред кроз документ.

Ctrl R Уређивање Замени...

  Ова наредба отвара траку за напредну претрагу и замену. На горњој левој страни траке стоји икона за њено затварање, а за њом следи поље за унос обрасца претраге.

  Режимом претраге можете управљати опцијама обичан текст Alt 1, целе речи Alt 2, избегавачки низови Alt 3 и регуларни израз Alt 4.

  Ако је изабрано избегавачки низови или регуларни израз, активира се ставка Додај... при дну контекстног менија поља̂. Њоме у обрасце претраге и замене можете додавати избегавачке низове и елементе регуларних израза, понуђене са предефинисаних спискова.

  Користите дугмад Следеће и Претходно за скакање између следећег и претходног поклапања у документу.

  Унесите текст за смену поклапања у поље означено са Замени:, па кликните на дугме Замени да замените само истакнут текст, или Замени све да замените сва поклапања у документу.

  Понашање претраге и замене можете изменити различитим опцијама десној страни траке. Истакни све истиче сва поклапања у документу. Поклопи величину ограничава поклапања на она која тачно одражавају величине слова (мало‑велико) у обрасцу претраге. Од курсора започиње претрагу од тренутног положаја курсора, уместо од почетка документа. Само изабрано чини да се тражи и замењује само унутар текућег избора.

  Кликните на икону зелене стрелице десно у траци напредне претраге и замене да пребаците на траку инкременталне претраге.

Ctrl H Уређивање Нађи изабрано

  Налази следеће јављање изабраног текста.

Ctrl Shift H Уређивање Нађи изабрано уназад

  Налази претходно јављање изабраног текста.

Ctrl G Уређивање Иди на ред...

  Отвара траку за скакање у дну прозора, којом се курсор може преместити на бројем задати ред у документу. Број реда може се унети или непосредно у поље, или графички кликтањем на стрелице горе‑доле бројчаника са стране поља. Стрелица горе повећава број реда, а стрелица доле га смањује. Траку затварате кликом на икону на левој страни.

### Мени Приказ

Мени Приказ омогућава управљање поставкама посебним по активном уређивачу и управљање оквирима.

Приказ Нови прозор

  Отвара још један прозор са текућим документом. Све измене документа у једном прозору одражавају се у другом.

F7 Приказ На командну линију

  Приказује командну линију Кејт дела на дну прозора. За помоћ упишите у њу `help`, а `help list` да добијете списак наредби.

Приказ Шема

  Бира шему фонта.

F10 Приказ Динамички прелом

  Редови текста биће преламани на ивици приказа на екрану.

Приказ Показатељи динамичког прелома

  Одређује када и како се приказују показатељи динамичког прелома. Расположиво само ако је укључена опција Динамички прелом.

Приказ Граничник статичког прелома

  Ако је ова опција укључена, биће повучена усправна линија на колони преламања (дефинисана под Подешавање Подеси уређивач..., језичак Уређивање). Имајте у виду да се линија статичког прелома црта само ако користите фонт фиксне ширине.

F6 Приказ Појас икона

  Ако је укључено, на левој страни активног уређивача видљив је појас икона.

F11 Приказ Бројеви редова

  Ако је укључено, уз леву ивицу активног уређивача дају се бројеви редова у документу.

Приказ Зарези у клизачкој траци

  Ако је укључено, клизачка трака у приказу документа садржаће зарезе.

F9 Ручке за сажимање

  Ако је укључено, биће приказани маркери за сажимање кода.

Сажимање кода
  Ctrl Shift- Сажми до највишег нивоа

    Сажима све области највишег нивоа у документу.

  Ctrl Shift+ Развиј до највишег нивоа

    Развија све области највишег нивоа у документу.

  Ctrl - Сажми један локални ниво

    Сажима област најближу курсору.

  Ctrl + Развиј један локални ниво

    Развија област најближу курсору.

Повећај фонт

  Повећава величину фонта у приказу.

Смањи фонт

  Смањује величину фонта у приказу.

### Мени Маркери

Овај се мени приказује само ако укључите опцију Режим искусног корисника (попут КДЕ‑а 3) на страници Изглед у поставкама К‑писања.

Ctrl B Маркери Постави маркер

  Поставља или уклања маркер на текућем реду активног документа (уклања се ако већ постоји, иначе се поставља).

Маркери Уклони све маркере

  Наредба за уклањање свих маркера из документа, као и списка маркера надовезаног на дно ове ставке менија.

Alt PageUp Маркери Претходно

  Премешта курсор на почетак првог претходног реда са маркером. Текст ставке менија садржаће број и почетак реда. Ова ставка расположива је само ако изнад курсора постоји ред са маркером.

Alt PageDown Маркери Следеће

  Премешта курсор на почетак првог следећег реда са маркером. Текст ставке менија садржаће број и почетак реда. Ова ставка расположива је само ако испод курсора постоји ред са маркером.

Ако има неких маркера у текућем прозору, на дну овог менија даје се њихов списак.

### Мени Алатке

Алатке Само за читање

  Убацује документ у режим само‑за‑читање. Ово спречава било какво додавање текста или измене форматирања у документу.

Алатке Режим

  Бира шему типа фајла за активни документ. Ово потискује глобални режим типа фајла, постављен у Подешавање Подеси уређивач... под језичком Режими и типови фајлова, али само за текући документ.

Алатке Истицање

  Бира шему истицања за активни документ. Ово потискује глобални режим истицања, постављен у Подешавање Подеси уређивач..., али само за текући документ.

Алатке Увлачење

  Бира стил увлачења за активни документ. Ово потискује глобални режим увлачења у Подешавање Подеси уређивач..., али само за текући документ.

Алатке Кодирање

  Подразумевано кодирање постављено у Подешавање Подеси уређивач... под језичком Радње с фајлом, можете потиснути другим за текући документ. Кодирање које овде поставите важиће само за тренутни документ.

Алатке Крај реда

  Бира режим краја редова за активни документ. Ово потискује глобални режим краја редова у Подешавање Подеси уређивач..., али само за текући документ.

Ctrl Space Алатке Позови допуну кôда

  Ручно позовите допуну наредби, обично пречицом свезаном за ову радњу.

Алатке Правопис...

  Покреће правописар, програм који кориснику помаже да похвата и исправи правописне грешке. Клик на ову ставку покренуће проверу и дозвати дијалог кроз који корисник може да управља процесом. У дијалогу су дате четири поставке. Почев од горње:

  Непозната реч:

    Овде правописар даје реч која се тренутно разматра, тј. која се не налази у његовом речнику (фајлу са списком исправно написаних речи са којим се упоређују речи у уређивачу).

  Замени са:

    Ако правописар у свом речнику има неке сличне речи, прва ће бити наведена овде. Корисник може прихватити тај предлог, уписати сопствену исправку, или одабрати други предлог са списка испод.

  Језик:

    Ако је инсталирано више речника, овде можете одабрати који речник-језик треба да се користи.

  На десној страни дијалога стоји шест дугмади којима корисник управља процесом провере правописа. Она су:

  Додај у речник

    Притисак на ово дугме додаје непознату реч у речник правописара. То значи да ће правописар убудуће ту реч сматрати правилно написаном.

  Предложи

    Правописар овде може набројати могуће замене за реч која се разматра. Кликом на један од предлога, та реч ће бити унесене у поље Замени са: изнад.

  Замени

    Ово дугме говори правописару да разматрану реч у документу замени оном из поља Замени са:.

  Замени све

    Ово дугме чини да правописар замени не само тренутну непознату реч, него и да аутоматски понови исту замену за све друге једнаке речи у документу.

  Игнориши

    Притиском на ово дугме правописар ће наставити даље без измене тренутне речи.

  Игнориши све

    Ово дугме говори правописару да ништа не чини како са текућом непознатом речи, тако и свим осталим примерцима те речи кроз документ.

    Ово важи само током тренутне провере правописа. Наредна покретања правописара поново ће застати на овој истој речи.

  Још три дугмета поређана су водоравно дуж дна дијалога провере правописа. То су:

  Помоћ

    Позива КДЕ‑ов систем помоћи, на страницама К‑писања (овај документ).

  Готово

    Ово дугме завршава процес провере правописа и враћа се на документ.

  Одустани

    Овим дугметом се одустаје од провере правописа. Све измене се бивају поништене, и враћате се на документ.

Алатке Правопис (од курсора)...

  Покреће правописар, али тако да провера почне од положаја курсора уместо од почетка документа.

Алатке Провери правопис избора...

  Проверава правопис тренутног избора.

Ctrl I Алатке Увуци

  Повећава увлачење пасуса за један корак. Величина корака зависи од поставки увлачења.

Ctrl Shift I Алатке Извуци

  Смањује увлачење пасуса за један корак. Величина корака зависи од поставки увлачења.

Алатке Очисти увлачање

  Чисти увлачење тренутног избора, или реда у коме се налази курсор. Ово обезбеђује да текст следи режим увлачења који сте изабрали.

Алатке Поравнај

  Поново поравнава текући или изабране редове, користећи режим и поставке увлачења у документу.

Ctrl D Алатке Коментар

  Додаје увод коментара на почетку реда где је курсор, или на почетак свих изабраних редова.

Ctrl Shift D Алатке Откоментариши

  Уклања увод коментара (ако га има) са почетка реда где је курсор, или са почетка свих изабраних редова.

Ctrl U Алатке У велика слова

  Претвара изабрани текст или слово за курсором у велико.

Ctrl Shift U Алатке У мала слова

  Претвара изабрани текст или слово за курсором у мало.

Alt Ctrl U Алатке Велико прво слово

  Претвара у велико прво слово изабраног текста или текуће речи.

Ctrl J Алатке Споји редове

  Спаја изабране редове, или тренутни ред и ред испод, с једним размаком као раздвајачем. Водеће и пратеће празнине у редовима уклањају се на спојеним крајевима.

Алатке Преломи текст

  Примењује статичко преламање текста на цео документ. То значи да ће се текст преламати у нови ред чим текући премаши дужину задату под Преломи текст на: у Подешавање Подеси уређивач..., језичак Уређивање.

Ставке менија за изабране прикључке приказане су на крају овог менија.

### Мени Подешавање

Подешавање Прикажи траку стања

  Ако је укључено, на дну уређивача даје се мала трака са подацима о стању текућег документа. Ако није укључено, трака стања је сакривена.

Подешавање Прикажи траку алатки

  Ако је укључено, приказана је покретна трака алатки која садржи дугмад за извршавање често коришћених наредби. Ако није укључено, трака алатки је сакривена.

Подешавање Прикажи путању

  Ако је укључено, у наслову прозора дата је путања (локација у фајл систему) текућег документа. Ако није укључено, путање нема.

Подешавање Подеси уређивач...

  Отвара дијалог кроз који се може подесити мноштво поставки.

Подешавање Подеси пречице...

  Ова наредба отвара дијалог кроз који се могу изменити пречице. У њему је дат списак наредби (радњи) и додељених им пречица, алтернатива и глобалних пречица. Поље Тражи изнад списка користи се за филтрирање пречица. Пошто се радња изабере левим кликом (на име радње или на ћелију подразумеване или алтернативне пречице), испод ње се добија радио дугмад Подразумевана: и Посебна:.

  За доделу или измену пречице, кликните на дугме ниједна или дугме пречице; етикета дугмета се тиме промени у унесите.... Потом притисните нову комбинацију тастера за извршавање радње.

  На пример, изаберите са списка радњу О КДЕ‑у, притисните истовремено Ctrl, Alt и K на тастатури. Потом ћете, кад год радите у К‑писању, овом комбинацијом моћи да призовете дијалог с подацима о КДЕ‑у.

  Користите дугмад на дну дијалога за враћање свих пречица на подразумеване вредности, штампање списка пречица или поништавање свих измена. Кликните на У реду да затворите дијалог и прихватите измене.

Подешавање Подеси траке алатки...

  Отвара дијалог кроз који се мења постава траке алатки. Корисник може изабрати дугмад која ће стајати на траци алатки. Лево окно набраја наредбе које се могу ставити траку; десно окно набраја наредбе које су већ на траци. Помоћу четири дугмета са стрелицама, између ова два приказа, управља се избором. Стрелица надесно ставља изабрану наредбу из левог окна у десно, тј. додаје је на траку алатки. Стрелица улево чини обратно, уклања радњу изабрану у десном окну са траке алатки. Стрелице нагоре и надоле мењају место изабране радње у десном окну, односно положај дугмета на траци алатки.

### Мени Помоћ

&help.menu.documentation;

## Подешавање К‑писања

Одабиром Подешавање Подеси уређивач... из менија, дозива се дијалог за подешавање уређивача, у којем се могу изменити многобројне поставке. Поједине скупове поставки корисник бира са усправног списка на левој страни дијалога. Трима дугмадима дуж дна дијалога управља се процесом.

Дугметом Помоћ позивате систем помоћи, а дугмадима У реду и Одустани прихватате текуће поставке и затварате дијалог. Категорије Изглед, Фонтови и боје, Уређивање, Радње с фајлом и Проширења изложене су у наредном.

### Изглед

Динамички прелом
  Динамички прелом

    Ако је укључено, редови текста преламаће се на ивици приказа на екрану.

  Показатељи динамичког преламања (када има смисла):

    Изаберите када треба приказивати показатеље динамичког прелома.

  Поравнај динамички преломљене редове на дубину увлачења:

    Чини да се динамички преломљени ред равна усправно на ниво увлачења стварног почетка реда. Ово може унапредити читљивост ко̑да и обележавања.

    Додатно можете поставити максималну ширину екрана, као процентуални удео, после које се динамички преломљени редови више неће равнати усправно. На пример, при 50%, код редова чији је ниво увлачења дубљи од 50% ширине екрана неће се примењивати усправно равнање на наредне преломљене редове.

Ивице
  Ручке за сажимање (ако је доступно)

    Ако је укључено, текући приказ даваће маркере за сажимање кода, ако је оно доступно.

  Појас икона

    Ако је укључено, видећете појас икона на левој страни. У њему се, на пример, приказују маркери редова.

  Бројеви редова

    Ако је укључено, видећете бројеве редова на левој страни.

  Зарези у клизачкој траци

    Ако је укључено, текући приказ даваће зарезе на усправној клизачкој траци. Зарези служе, на пример, за приказ маркера.

Ређај маркере у менију

  Ове опције приказују се само ако је у следећој секцији укључено Режим искусног корисника (попут КДЕ‑а 3).

  по положају

    Маркери ће бити поређани по бројевима редова у којима су постављени.

  по настанку

    Нови маркер биће додат на дно независно од тога где показује у документу.

Напредно

  Режим искусног корисника (попут КДЕ‑а 3)

    Пребацује између једноставног и напредног режима. Промена режима утиче само на новоотворене и новостворене документе, а препоручљиво је поново покренути К‑писање.

  Прикажи линије увлачења

    Ако је укључено, уређивач ће цртати усправне линије да помогне уочавању нивоа̂ увлачења.

  Истакни опсег између изабраних заграда

    Ако је укључено, биће истакнут опсег између изабраних поклапајућих заграда.

### Фонтови и боје

У овој секцији дијалога можете подесити фонтове и боје у постојећим шемама боја, као и створити нове шеме или обрисати постојеће. Свака шема има поставке за боје, фонтове, и нормалне и истичуће стилове текстова.

К‑писање ће за вас предизабрати тренутно активну шему. Ако желите да радите на некој другој, изаберите је са списка Шема. Дугмадима Нови и Обриши можете створити нову шему или обрисати постојећу.

На дну странице можете изабрати Подразумевана шема за К‑писање:.

#### Боје

Позадина подручја с текстом
  Обичан текст:

    Подразумевана позадина за подручје уређивача, и преовладава у њему.

  Изабран текст:

    Позадина изабраног текста. Подразумевана је глобална боја избора, постављена у вашим поставкама боја на нивоу КДЕ‑а.

  Текући ред:

    Боја текућег реда. Када је постављена нешто другачије него позадина обичног текста, лакше је одржати усредсређеност на текући ред.

  маркер

    Овај падајући списак допушта вам да поставите преклопне боје за различита обележја. Боја се меша са бојом позадине обележеног реда, тако да ред са више обележја, или обележени ред који је текући, има за позадину мешавину више боја. Боје обележја такође се користе ако укључите приказ зареза̂ на клизачкој траци.

Додатни елементи
  Боја леве ивице:

    Боја за обележја, бројеве редова и ивице маркера сажимања, када су приказани на левој страни приказа уређивача.

  Бројеви редова:

    Боја за исписивање бројева редова, када су приказани на левој страни приказа.

  Истицање заграда:

    Боја за исцртавање позадине поклапајућих заграда.

  Граничници преламања:

    Боја за исцртавање шаре лево од динамички преломљених редова, кад су ови поравнати усправно, као и за маркер статичког преламања текста.

  Трагови табулатора и размака:

    Боја за исцртавање показатеља празнина, ако су укључени.

#### Фонтови

Овде можете изабрати фонт за шему, и његову подразумевану величину. На располагању су сви фонтови присутни на систему. Узорак текста дат је у дну дијалога, тако да можете оценити резултат свог избора.

#### Стилови обичног текста

Стилове обичног текста наслеђују стилови истицања, омогућавајући уређивачу да доследно представи текст. На пример, текст коментара користи исти стил у скоро свим текстуалним форматима које К‑писање уме да истиче.

Име на списку стилова исписано је у стилу ставке, пружајући вам непосредан одзив док подешавате стил.

Сваки стил допушта избор општих атрибута и боје исписа и позадине. За поништавање боје позадине, кликните десним да употребите контекстни мени.

#### Стилови истицања текста

Овде можете уредити стилове текста које користи одређена дефиниција истицања. Уређивач предизабира истицање које користи текући документ; за рад на другом истицању, изаберите једно са списка Истицање: изнад списка стилова.

Име на списку стилова исписано је у стилу ставке, пружајући вам непосредан одзив док подешавате стил.

Сваки стил допушта избор општих атрибута и боје исписа и позадине. За поништавање боје позадине, кликните десним да употребите контекстни мени. Додатно, можете видети да ли је стил једнак подразумеваном за ту ставку, и поставити га на подразумевани ако желите.

Запазићете да многа истицања садрже друга истицања, представљена групама на списку стилова. На пример, истицања често увозе истицање упозорења, а многи формати изворног кода увозе истицање доксигена. Уређивање боја у овим групама утицаће на стилове само кад се користе у оквиру текућег истицања.

### Уређивање

#### Опште

Табулатори
  Умећи размаке уместо табулатора

    Ако је укључено, кад притиснете тастер Tab уређивач ће израчунати и уметнути број размака према положају у тексту и поставци `Tab width:`.

  Истакни табулаторе

    Ако је укључено, К‑писање ће приказивати тачкице као визуелни показатељ знакова табулатора.

    Ово такође доводи до тога да се тачкице цртају за пратеће празнине. Ово ће бити исправљено у будућим издањима К‑писања.

  Ширина табулатора:

    Ако је одабрана опција Умећи размаке уместо табулатора, ова ставка одређује број размака којима ће уређивач аутоматски смењивати табулаторе.

Статичко преламање текста

  Преламање текста је могућност уређивача да аутоматски започиње нови ред и премешта (прелама) курсор на почетак тог новог реда. К‑писање ће аутоматски започети нови ред чим текући достигне дужину задату поставком Преломи текст на:.

  Укључи статичко преламање текста

    Укључује и искључује статичко преламање текста.

  Граничник статичког преламања (ако је применљиво)

    Ако је ова опција укључена, биће повучена усправна линија на колони преламања (дефинисана под Подешавање Подеси уређивач..., језичак Уређивање). Имајте у виду да се линија статичког прелома црта само ако користите фонт фиксне ширине.

  Преломи текст на:

    Ако је изабрана опција Укључи статичко преламање текста, ова ставка одређује ширину реда (у знаковима) при којој ће уређивач аутоматски започети нови ред.

Разно
  Уклони пратеће размаке

    К‑писање ће аутоматски одстрањивати сувишне размаке на крајевима редова.

  Истакни пратеће размаке

    К‑писање ће истицати сувишне размаке на крајевима редова.

  Аутоматске заграде

    Кад корисник унесе леву заграду ([, (, или {) К‑писање аутоматски додаје одговарајућу десну (}, ), или ]) за курсором.

#### Курсор и одабир

Померање курсора
  Паметно на почетак и крај

    Ако је укључено, притиском на тастер Home курсор ће прескочити празнине и стати на првом непразном знаку у реду.

  Мотај курсор

    Ако је укључено, при померању тастерима стрелица лево и десно, курсор ће скочити на претходни ред кад се помери улево од почетка текућег, односно на наредни ред кад се помери удесно од краја текућег — слично као у већини уређивача.

    Ако је искључено, курсор се не може померати лево од почетка реда, али може наставити преко краја реда, што може бити врло згодно за програмере. Ако је опција укључена, померање курсора тастером стрелице са краја реда удесно чини да он скочи на почетак следећег реда. Слично, кад се курсор помери лево преко почетка реда, скаче на крај претходног реда. Ако опција није укључена, курсор се може неограничено померати удесно преко краја реда, без скакања на наредни, а уопште се не може померити улево од почетка реда.

  Курсор шета при PageUp/PageDown

    Ова опција мења понашање курсора кад корисник притисне тастер PageUp или PageDown. Ако је опција искључена, курсор ће одржавати свој релативни положај унутар видљивог текста у К‑писању док нови текст улази у приказ као резултат клизања страница. На пример, ако је курсор у средини видљивог текста пре клизања, остаће у средини и по клизању (осим ако не досегне почетак или крај документа). Ако је опција укључена, први притисак тастера учиниће да се курсор помери или на врх или дно видљивог текста пошто се прикаже наредна страница.

  Аутоматско центрирање курсора (редови):

    Број редова који треба одржавати видљивим изнад и испод курсора, ако је могуће.

Режим избора текста
  нормална

    Избори ће бити пребрисани укуцаним текстом, и изгубљени при померању курсора.

  Постојан

    Избори остају чак и после померања курсора и куцања.

#### Увлачење

Подразумевано увлачење:

  Режим аутоматског увлачења који желите да буде подразумевани. Врло је препоручљиво да се постави на никакво или обично, а користе поставе по типу фајла за задавање режима увлачења за поједине текстуалне формате, као што су Ц/Ц++ кôд или ИксМЛ.

Својства увлачења
  Дубина увлачења:

    Дубина увлачења је број размака којим се увлаче редови. Ако је искључена опција Умећи размаке уместо табулатора, под језичком Опште на страници Уређивање, умеће се знак табулатора ако је увлачење дељиво ширином табулатора.

  Задржи додатне размаке

    Ако је искључено, промена нивоа увлачења равна ред на умножак дубине задате под Дубина увлачења:.

  Прилагоди увлачење кôда налепљеног из клипборда

    Ако је укључено, увлачи се кôд налепљен из клипборда. Додато увлачање може се уклонити једним опозивом по налепљивању.

Дејства увлачења
  Тастер Backspace на водећем размаку извлачи

    Ако је укључено, тастер Backspace смањује ниво увлачења ако се курсор налази у водећој празнини реда.

  Дејство тастера Tab (кад нема избора)

    Ако желите да Tab поравна текући ред у текућем блоку кода као у Емаксу, поставите Tab као пречицу за радњу Поравнај.

    Увек напредуј на следећи табулаторски положај

      Ако је укључено, тастер Tab увек умеће празнине тако да се досегне следећи табулаторски положај. Ако је укључена опција Умећи размаке уместо табулатора, под језичком Опште на страници Уређивање, умећу се размаци; иначе се умеће један табулатор.

    Увек повећај ниво увлачења

      Ако је укључено, тастер Tab увек увлачи текући ред за број знаковних места задатих поставком Дубина увлачења:.

    Повећај ниво увлачења при водећој празнини

      Ако је укључено, тастер Tab или увлачи текући ред или наставља до следећег табулаторског положаја. Ако је тачка уметања на или испред првог знака у реду који није размак, или ако постоји избор, текући ред увлачи се за број знаковних места задатих поставком Дубина увлачења:. Ако је тачка уметања иза првог знака у реду који није размак, и не постоји избор, умећу се празнине док се не стигне до следећег табулаторског положаја: ако је укључена опција Умећи размаке уместо табулатора под језичком Опште на страници Уређивање, умећу се размаци, иначе се умеће један табулатор.

#### Самодопуна

Опште
  Самодопуна укључена

    Ако је укључено, уређивач ће израчунати број размака до следећег табулаторског положаја, према дефинисаној ширини табулатора, и уметнути толико размака уместо знака табулатора.

#### Вијев режим уноса

Опште
  Вијев режим уноса

    Ако је попуњено, по отварању новог приказ активираће се Вијев режим уноса. За дати приказ увек можете укључити или искључити овај режим кроз мени Уређивање.

  Нека Вијеве наредбе потисну Кејтине пречице

    Ако је укључено, наредбе из Вија потиснуће Кејтине уграђене. На пример: Ctrl R ће опозивати, уместо подразумеване радње позивања дијалог за претрагу и замену.

  Сакриј траку стања у Вијевом режиму

    Подразумевано, биће дата допунска трака стања док је активан режим Вија. У њој се приказују наредбе док се куцају, и изазване поруке и грешке.

    Попуњавањем ове опције сакрићете ту допунску траку стања.

### Радње с фајлом

#### Опште

Формат фајла
  Кодирање:

    Поставља подразумевано кодирање за фајлове.

  Самооткривање кодирања:

    Изаберите ставку са падајућег списка: можете искључити самооткривање, или поставити универзално за самооткривање свих кодирања. Међутим, како ово углавном открива само УТФ‑8/УТФ‑16, избор поднебља ће активирати посебне хеуристике ради бољих резултата.

  Крај реда:

    Изаберите жељени режим краја редова за активни документ. На избору су режими Уникса, ДОС‑а/Виндоуза и мекинтоша.

  Аутоматско откривање краја реда

    Укључите ово ако желите да уређивач сам открива тип краја редова. Први пронађени тип користиће се за цео фајл.

Аутоматска чишћења при учитавању/уписивању
  Уклони пратеће размаке

    Уређивач ће аутоматски одстрањивати сувишне размаке са крајева редова при учитавању и уписивању фајлова.

#### Напредно

Поставни фајл фасцикле
  Дубина тражења поставног фајла:

    Уређивач ће се пењати дати број нивоа фасцикли у потрази за поставним фајлом К‑писања, и из њега учитати ред поставки ако га нађе.

Резерва при уписивању

  Резерва при уписивању прави се тако што К‑писање, пре него што упише измене, начини копију фајла на диску по имену `<prefiks><imefajla><sufiks>`. За суфикс је подразумевано ~ (тилда), а префикс је подразумевано празан.

  Локални фајлови

    Укључите ово ако желите резерве локалних фајлова при уписивању.

  Удаљени фајлови

    Укључите ово ако желите резерве удаљених фајлова при уписивању.

  Префикс:

    Унесите префикс за имена резервних фајлова.

  Суфикс:

    Унесите суфикс који се додаје именима резервних фајлова.

#### Режими и типови фајлова

На овој страници можете потиснути подразумевану поставу за документе задатих МИМЕ типова. При учитавању документа, уређивач ће покушати да поклопи фајл с једним од задатих образаца имена или МИМЕ типова, и ако успе, примениће дефинисане променљиве. Ако се поклопи више типова, употребиће се онај са највишим приоритетом.

Тип фајла:

  Тип фајла с највишим приоритетом је онај приказан у првом падајућем списку. Ако се пронађе више типова, и они ће бити набројани.

  Нови

    Стварање новог типа фајла. Пошто кликнете на ово дугме, доња поља се празне, те можете попунити жељена својства за нови тип фајла.

  Обриши

    Уклањање постојећег типа фајла. Изаберите тип из падајућег списка и притисните ово дугме.

Својства типа <текући>

  Тип фајла с највишим приоритетом је онај приказан у првом падајућем списку. Ако се пронађе више типова, и они ће бити набројани.

  Име:

    Име типа фајла биће текст одговарајуће ставке менија. Оно се приказује у Алатке Истицање .

  Одељак:

    Име одељка користи се за организовање типова фајлова у менијима, а такође и у менију Алатке Истицање .

  Променљиве:

    Овом ниском подешавате поставке К‑писања за фајлове изабране овим МИМЕ типом, користећи специјалне променљиве. Можете подесити скоро сваку опцију, као што су истицање (променљива `highlight`), режим увлачења (`indent-mode`), кодирање (`encoding`), итд.

    За потпун списак познатих променљивих, погледајте приручник.

  Истицање:

    При стварању новог типа фајла, из овог падајућег списка можете изабрати истицање за њега.

  Наставци фајлова:

    Џокерском маском фајлови се могу изабрати према имену. Типична маска користи звездицу и наставак фајла, на пример `*.txt;*.text`. Ниска је списак маски раздвојених тачка-запетом.

  МИМЕ типови:

    Покреће чаробњак којим лако можете изабрати МИМЕ типове.

  Приоритет:

    Поставља приоритет за овај тип фајла. Ако се фајл поклопи са више од једног типа, употребиће се онај са највишим приоритетом.

Преузми фајлове за истицање...

  Кликните овде да бисте преузели нове или ажуриране дефиниције истицања синтаксе са Кејтиног веб сајта.

### Проширења

Језичак Прикључци набраја све расположиве прикључке, тако да можете укључити оне које желите да користите. Кликните на дугме Информација да отворите дијалог с подацима о прикључку. Ако је прикључак укључен и истакнут, можете кликнути на дугме Подеси да га подесите.

Укључени прикључци расположиви су у менију Алатке.

## Заслуге и лиценце

К‑писање © 2001, тим Кејт.

Засновано на првобитном К‑писања (© 2000, Јохен Вилхемли) digisnap@cs.tu-berlin.de

Доприноси:

- Кристоф Кулман &Christoph.Cullmann.mail;

- Михаел Бартл michael.bartl1@chello.at

- Phlip phlip_cpp@my-deja.com

- Андерс Лунд &Anders.Lund.mail;

- Мет Њуел newellm@proaxis.com

- Јозеф Венингер &Joseph.Wenninger.mail;

- Јохен Вилхемли digisnap@cs.tu-berlin.de

- Михаел Кох &Michael.Koch.mail;

- Кристијан Гебауер &Christian.Gebauer.mail;

- Симон Хаусман &Simon.Hausmann.mail;

- Глен Паркер glenebob@nwlink.com

- Скот Менсон sdmanson@altel.net

- Џон Фајербо &John.Firebaugh.mail;

Првобитну документацију написао Тад Макгинис &Thad.McGinnis.mail;

Ажурирали Ан Мари Мафу &Anne-Marie.Mahfouf.mail; и Андерс Лунд &Anders.Lund.mail;

Ова верзија приручника за К‑писање заснована је на оној Кристијана Тибирне &Cristian.Tibirna.mail;

У докбук претворила и кориговала Лори Вотс &Lauri.Watts.mail;

Превео Драган Пантелић falcon-10@gmx.de.

&underFDL; &underGPL;

&documentation.index;