Филип
Родригез

# Стандардне ставке менија

Менији су један од главних начина на које управљате програмима у КДЕ‑у. Они обезбеђују приступ скоро свему што желите да урадите у датом програму. Менији имају стандардан распоред како бисте се лакше сетили где је шта у њима, и лакше научили нове програме. На пример, чим сазнате како да отворите фајл у једном програму, знате како исто то да урадите у било ком другом КДЕ програму. Погледајмо стандардне меније:

## Мени Фајл

Ctrl N Ново

  Овом ставком започињете нови, празан документ, типа који одговара тренутном програму. На пример, у Кејт (КДЕ‑ов напредни уређивач текста), ова ставка ће створити нови текстуални фајл.

Ctrl O Отвори...

  Ставка менија Отвори... приказује КДЕ‑ов дијалог за отварање фајлова, где можете изабрати фајл који желите да отворите у текућем програму. Овај дијалог је такође стандардан, исти за све КДЕ програме. Више о употреби овог дијалога сазнаћете на другом месту у овом водичу.

  Вероватно сте приметили да ова ставка менија има тротачку (...) за именом. Тротачка значи да ће клик на ставку отворити неку врсту дијалога. Измене које начините у дијалогу који се појави неће ступити на снагу све док не кликнете на дугме У реду. Кликом на дугме Одустани можете одбацити учињене измене и затворити дијалог.

Ctrl S Сачувај

  Ова ставка менија сачуваће све измене начињене у фајлу на ком тренутно радите. Ако фајл уписујете по први пут, појавиће се КДЕ‑ов дијалог за уписивање фајла и затражити име и локацију за њега.

Сачувај као...

  Ставка менија Сачувај као... сачуваће текући фајл под другим именом. Појављује се дијалог за уписивање фајла, те као и обично, можете одабрати име и локацију. Имајте на уму да ћете, након што сачувате фајл помоћу Сачувај као..., радити на новом фајлу. Ако опет сачувате измене, оне ће бити уписане у фајл с новим именом. Разјаснимо на примеру:

  1. Радите на фајлу по имену `zdravo.txt` који садржи текст „Здраво, свете!“

  2. Употребите Сачувај као... да сачувате фајл под новим именом `zdravo2.txt`

  3. Допишите „Боље вас видео!“ у фајл и употребите Сачувај из менија да сачувате ову измену.

  . Сада фајл `zdravo2.txt` садржи текст „Здраво, свете! Боље вас видео!“, док `zdravo.txt` садржи само „Здраво, свете!“.
Ctrl P Штампај...

  Ова ставка менија отвара КДЕ‑ов дијалог за штампање, спреман да одштампа текући документ. Више информација о расположивим опцијама овог дијалога можете наћи у .

Ctrl W Затвори

  Ова ставка менија затвара текући документ. Ако сте направили било какве измене пошто сте последњи пут сачували документ, бићете упитани желите да их сачувате. Тада можете одабрати Сачувај да сачувате измене, или Одбаци да их одбаците. Ако заправо не желите да затворите фајл, кликните на Одустани.

Ctrl Q Напусти

  Користите ову ставку за затварање тренутног програма. Ако има несачуваних измена, бићете упитани да ли желите да их сачувате.

## Мени Уређивање

Ctrl Z Опозови

  Користите ову ставку за поништавање дејства последње радње коју сте извели у програму. На пример, ако сте обрисали ред текста, ставка менија Опозови ће повратити тај ред.

Ctrl Shift Z Понови

  Користите ову ставку менија да изведете последњу радњу коју сте уклонили помоћу Опозови. Ако сте, као у горњем примеру, помоћу Опозови повратили обрисани ред текста, Понови ће поновити његово брисање.

Ctrl X Исеци

  Ова ставка менија исеца садржај тренутног избора у клипборд. За више информација погледајте .

Ctrl C Копирај

  Ова ставка менија копира садржај тренутног избора у клипборд. За више информација погледајте .

Ctrl V Налепи

  Ова ставка менија умеће садржај клипборда у текући документ, на текућем положају курсора ако се ради о тексту.

Ctrl A Изабери све

  Користите ову ставку за избор свог садржаја у текућем документу.

Ctrl F Нађи...

  Ова ставка менија отвара дијалог за тражење текста, којим можете наћи одређену реч или израз у текућем документу.

F3 Нађи следеће

  Користите ову ставку да пронађете следеће понављање последњег текста који сте тражили путем Нађи....

## Мени Подешавање

Подеси пречице...

  У дијалогу који отвара ова ставка менија можете изменити пречице са тастатуре у програму. Погледајте .

Подеси траке алатки...

  У дијалогу који отвара ова ставка менија одређујете која се дугмад појављују на тракама алатки у програму. Погледајте .

Подеси обавештења...

  У дијалогу који се отвара овом ставком менија подешавате обавештења (звуке, поруке о грешкама, итд.) која програм издаје. Погледајте .

Подеси програм...

  У дијалогу који отвара ова ставка менија мењате поставке које се тичу рада програма уопште.

&help.menu.documentation;