Едвард
Хејвен
edward.haven@gmail.com

# Уклоњиви дискови

Да би КДЕ користио неки уређај, уклоњиви или не, тај се уређај прво мора монтирати. Пошто се монтира, КДЕ добија све потребне информације о уређају: како да га чита, како да пише на њега и још много тога.

Оперативни систем контролише употребу уређаја, и битно је да ваш оперативни систем располаже алаткама за управљање овим уређајима. КДЕ такође може да монтира уређаје аутоматски помоћу ХАЛ‑а (слој за апстракцију хардвера). Ваша дистрибуција требало би да је аутоматски поставила ХАЛ, а ако није, прегледајте њену документацију.

Постоји неколико начина да добијете списак медијских уређаја — користите који год вам је најудобнији:

- Упишите `media:/` или `system:/media` у К‑освајачевој траку локације.

- Идите до списка кликом на језичак Сервиси у навигационом панелу К‑освајача, затим изаберите Складишни медијуми.

- Изаберите Иди Складишни медијуми у менијима К‑освајача.

- Кликните на икону површи систем, а затим у прозору који се појави, на Складишни медијуми.

Локација Складишни медијуми (доступна преко протокола `media:/`) приказаће све уређаје које КДЕ препознаје, укључујући хард диск, ЦД и ДВД уређаје, као и УСБ и фајервајер уређаје — под условом да је ваша дистрибуција правилно подешена да обавести КДЕ о њима.

КДЕ можете подесити и да приказује икону уређаја на површи. За покретање и подешавање ове могућности у Контролном центру, идите на Површ Понашање, језичак Иконе уређаја. Иконе уређаја могу приказивати и монтиране и демонтиране уређаје, или се јављати само када је медијум откривен и самомонтиран (ако је самомонтирање исправно подешено), када испразните кућице демонтираног.

## Самомонтирање

Од КДЕ‑а 3.5 уређаји се могу самомонтирати, што значи да само треба убацити уклоњиви диск. КДЕ ће затим приказати дијалог самомонтирања, питајући корисника шта жели да учини са медијумом. За подешавање списка опције које се нуде за уређаје, идите у Контролни центар и изаберите Периферије Складишни медијуми. Ту можете додавати и уклањати програме са списка уређаја.

Могућност самомонтирања доступна је само ако су језгро, д‑бус, ХАЛ и удев исправно подешени. Да бисте проверили да ли су у погону, потражите под Процеси у К‑систембрану следеће процесе: `hald`, `dbus-daemon` и `udev`. Ако неког нема, КДЕ не обезбеђује ни једну од ових компоненти, већ морате проверити са вашом дистрибуцијом.

### Сродне информације

- Како‑да: Постављање д‑буса и ХАЛ‑а са КДЕ‑овим медијским У/И захватом (како‑да који одржава заједница на викију КДЕ‑а).

- Страница д‑буса

- ХАЛ, слој апстракције хардвера

## Монтирање

Ако систем не самомонтира, КДЕ је подешен да монтира и демонтира уређаје за које тренутни корисник има дозволу монтирања. Ако је уређај монтиран као корена партиција (тј. ``), а ви се пријавите у КДЕ као обичан корисник, КДЕ не може монтирати или демонтирати уређај ако му се не да виша дозвола. За проверу дозвола монтирања, погледајте фајл `/etc/fstab`.

За ручно монтирање и демонтирање уређаја у КДЕ‑у, треба само да кликнете десним на икону уређаја у прозору `media:/` или на површи, и одаберете Монтирај или Демонтирај. Уклоњиви медијуми такође се могу демонтирати помоћу Безбедно уклони. КДЕ очекује да је уређај постављен у `/etc/fstab`.